Apple Akan Melancarkan iPad Pro Dan Siri Speaker Di WWDC?!

Persidangan Pemaju Apple Sedunia (WWDC) pada 5 Jun 2017 ini akan memperkenalkan kemas kini perisian yang terbaru, di samping beberapa peranti baru juga akan turut serta diumumkan. Menurut penganalisis, Apple akan melancarkan Siri Speaker sebagai tindak balas kepada Amazon dan Google bersama-sama dengan iPad Pro terbaru berukuran 10.5 inci skrin.

Siri Speaker didakwa akan menjadi jawapan kepada Amazon Echo dan Google Home, dan penganalisis KGI Ming-Chi Kuo berkata peranti ini akan mempunyai panel sentuh. Ia tidak jelas sama ada terdapat paparan skrin sentuh seperti mana yang ditunjukkan oleh Amazon Echo, atau mungkin akan mempunyai panel butang jenis sentuh. Ia juga dijangka menelan belanja lebih tinggi berbanding pesaing utamanya.

Menurut sumber yang sama, terdapat lebih daripada 70% kemungkinan bahawa Apple akan mendedahkan iPad Pro 10.5 inci yang besar. Ia akan mempunyai dimensi yang sama seperti 9.7″ iPad Pro, tetapi saiz paparan akan dibesarkan, dengan bingkai yang mengecil.

Seperti tradisi, WWDC juga akan menjadi tuan rumah bagi pengumuman iOS baru 11, MacOS 10.13, tvOS 11 dan watchOS 4. Acara ini akan disiarkan secara langsung di laman web Apple, nantikan perasmiannya.


Prestasi Audiovisual TV QLED TCL Diiktiraf dengan Pensijilan IMAX Enhanced

HONG KONG, 24 Jun 2020 /PRNewswire/ — TCL Electronics (1070.HK), salah satu pengusaha utama dalam industri TV global dan syarikat barangan elektronik pengguna yang terkemuka, hari ini mengumumkan pensijilan global bagi siri QLED Android X915 dengan IMAX® Enhanced untuk ciri-ciri audiovisual luar biasanya dan paparan yang besar.

“Kami amat berbesar hati menerima pengiktirafan dan bekerjasama dengan program yang begitu elit seperti IMAX Enhanced. TV QLED Android TCL telah memenuhi tahap piawaian tertinggi dan menjamin warna, kontras, kejelasan dan bunyi yang terbaik dalam pasaran,” kata Kevin Wang, Ketua Pegawai Eksekutif TCL Industries Holdings Co., Ltd. dan TCL Electronics.

TCL ialah salah satu daripada segelintir jenama TV yang memenuhi piawaian prestasi ketat yang diwujudkan oleh IMAX dan DTS. The X915 membawakan Paparan Titik Kuantum 8k (QLED) dan teknologi pengimejan HDR Dolby Vision®, penyelesaian bunyi yang utama dalam industri oleh Onkyo dan perkakasan audio imersif Dolby Atmos®.

Prestasi QLED 8K IMAX Enhanced

Dikuasakan oleh Teknologi Paparan Titik Kuantuam (QLED) dengan gamut warna ultra tinggi berukuran lebih 95% (DCI-P3) dan penerapan warna tahap 1.07 bilion, X915 memberi warna merah dengan kepekatan mendalam, warna hijau menakjubkan dan warna biru yang hebat tanpa batasan jumlah warna yang lebih rendah atau hayat lebih singkat yang terdapat dalam teknologi warna lain.

X915 turut menawarkan kualiti gambar 8K yang hebat dengan resolusi 33 juta piksel. Untuk kandungan bukan 8K, Teknologi ‘Upscaling’ 8K AI X915 boleh mengoptimumkannya kepada format 8K secara automatik, seraya menawarkan pengalaman 8K yang sebenar. Teknologi Pemalapan Setempat memberi kawalan cahaya belakang tepat yang meningkatkan kontras serta imejan manalaka HDR 10+ dan Dolby Vision® mengoptimumkan gambar bagi meningkatkan had penepuan warna serta memperkuatkan kontras.

Perkakasan Audio IMAX ENHANCED

X915 turut dilengkapi dengan sistem bunyi yang utama dalam industri, menampilkan perkakasan daripada Onkyo dan teknologi bunyi yang disokong oleh audio imersif Dolby Atmos.

*Spesifikasi, saiz dan ketersediaan produk mungkin berbeza mengikut kawasan.

*Dolby, Dolby Atmos dan Dolby Vision ialah tanda dagangan berdaftar Dolby Laboratories, Inc.

Latar Belakang TCL Electronics

TCL Electronics (1070.HK) ialah sebuah syarikat barangan elektronik pengguna yang pantas berkembang dan pengusaha utama dalam industri TV global. Ditubuhkan pada tahun 1981, TCL mengendalikan pusat pembuatan serta penyelidikan dan pembangunan (R&D) miliknya sendiri di seluruh dunia dengan produk-produk dijual dalam lebih 160 negara. Menurut Sigmaintell, TCL menduduki tempat kedua dalam pasaran TV global dari segi jumlah jualan pada tahun 2019. TCL mengkhusus dalam penyelidikan, pembangunan dan pembuatan barangan elektronik pengguna bermula daripada televisyen, peranti audio dan produk kediaman pintar.

Foto – https://photos.prnasia.com/prnh/20200622/2837177-1?lang=0

Keywords: Computer/Electronics Consumer Electronics Household Products Household/Consumer/Cosmetics Retail

Source: PRNEWSWIRE


Rockwell Automation menyasarkan perluasan pasaran dengan pemacu gerakan bersepadu Kinetix berprestasi tinggi baharu dan boleh diskala

MILWAUKEE, 10 Nov. 2020 /PRNewswire/ — Dalam usaha berterusan dalam  bidang pembuatan yang fleksibel untuk pelanggannya, perniagaan gerakan Rockwell Automation telah memperluaskan rangkaian pemacuan servo Kinetix dengan menanbah produk baru yang pintar dan berskala. Pemacuan servo Allen-Bradley Kinetix 5300 adalah intergrasi sepenuhnya, mempunyi teknologi CIP Motion untuk pembina mesin bertaraf global yang dapat bersaing di pasaran yang ingin meningkatkan prestasi dan memanfaatkan persekitaran reka bentuk tunggal untuk kawalan dan pergerakan. Apabila digandigkan dengan motor TLP baru yang serba kebolehan, pelanggan mendapat daya saing platform yang berkoordinasi ,justeru itu pelanggan rockwell automation  dapat memperluas  perusahaan yang bersambung ke mesin dengan mudah, pendekatan yang meletakkan Rockwell Automation dalam kedudukan yang mempercepatkan pertumbuhan di pasaran baharu muncul di seluruh Asia dan pasaran matang di Eropah. Barisan produk baharu ini, digabungkan dengan keluarga Kinetix yang lain, menyediakan rangkaian penawaran pemacu servo yang lengkap dari Rockwell Automation untuk segala-galanya daripada mesin kecil, mesin mandiri hingga ke sistem yang besar dan kompleks.

Pemacu servo Kinetix 5300 direka untuk aplikasi mesin yang pelbagai seperti pemasangan elektronik, pembungkusan dan penukaran, percetakan dan web (CPW). Pemacu baharu juga ini mempunyai keupayaan yang dapat membantu mempermudahkan reka bentuk mesin dan mengoptimumkan prestasi sepanjang kitaran hayat mesin. Seperti pemacu gerakan bersepadu Kinetix yang lain, Kinetix 5300 memanfaatkan Studio 5000 sebagai persekitaran reka bentuk tunggal. Menggunakan satu keluarga  pemacu servo akan membolehkan pembangun mesin memprogramkan semua pemacu mereka dalam persekitaran reka bentuk yang satu ini dan menggunakan semula kod merentasi pemacu, memperkemas proses reka bentuk dan pentauliahan. Integrasi asli Kinetix 5300 dengan kawalan Logix membolehkan keupayaan penalaan pintar yang menyesuaikan dengan perubahan inersia dan resonans secara automatik, membantu mengoptimumkan prestasi mesin dan mempermudahkan penyelenggaraan mesin dari masa ke masa.

“Portfolio kami yang diperluaskan menyediakan kepada  mesin pembangun rangkaian keluarga servo boleh diskala yang lengkap untuk pelbagai aplikasi berbeza, daripada mesin mandiri hinggalah sistem kompleks yang lebih besar dengan keselamatan rangkaian,” kata Bill Kegley, Pengarah, Pengurusan Produk – Kawalan Gerak di Rockwell Automation. “Kini dengan penambahan Kinetix 5300 ke dalam keluarga pemacu servo kami, kami berada dalam kedudukan untuk memberikan penyelesaian gerakan yang benar-benar berintergrasi dan pintar yang membantu pelanggan kami mencapai produktiviti dan keuggulan untuk pelbagai jenis aplikasi”.

Mengenai Rockwell Automation

Rockwell Automation, Inc. (NYSE: ROK), adalah peneraju global dalam automasi industri dan transformasi digital. Kami menghubungkan imaginasi pengguna dengan potensi teknologi untuk mengembangkan apa yang mungkin dilakukan secara manusiawi, seterusnya mewujudkan dunia yang lebih produktif dan lebih mampan. Beribu pejabat di Milwaukee, Wisconsin, Rockwell Automation menggunakan kira-kira 23,000 penyelesai masalah yang dikhaskan untuk pelanggan kami di lebih dari 100 negara. Untuk mengetahui lebih lanjut mengenai cara kami membawakan The Connected Enterprise di seluruh perusahaan industri, lawati www.rockwellautomation.com.

Hubungan Media

Chaya JacobsRockwell Automation1-414-305-2784CJacobs@rockwellautomation.com

Georgina PurdyOgilvy+65-88706755Georgina.Purdy@ogilvy.com

Allen-Bradley dan Kinetix adalah tanda dagang Rockwell Automation Inc.

Keywords: Computer Hardware Computer/Electronics Machinery Mining/Metals New products/services

Source: PRNEWSWIRE


OPPO F9 Bakal Terima Warna Baharu Pada Januari 2019

OPPO meraikan ketibaan tahun baru 2019 dengan penambahan warna baharu yang menarik untuk model OPPO F9. Tampil berbeza berbanding ‘adik-beradik’ yang lain, warna baru ini dikatakan menerima sentuhan premium dengan kemasan yang diilhamkan daripada alam semulajadi.

Setakat ini, OPPO masih belum memberi maklumat lanjut dan tarikh rasmi mengenai pengenalan warna baru ini. Apa agaknya warna baru yang bakal dibawa OPPO? Sama-sama kita tunggu dan terus kekal bersama eRing untuk ketahui lebih info terkini! Adios!

SPESIFIKASI OPPO F9

_______________________________________________________________

Artikel Berkaitan :


Pra-Tempahan Peranti Gaming Honor Play & Menangi Perjalanan Ke Koln, Germany

Ramai yang tahu peranti gaming pertama honor Play yang hadir bersama teknologi GPU Turbo akan melancarkan di pasaran tempatan pada 7 Ogos 2018 nanti, pihak honor juga telah mengambil kesempatan ini dengan memberikan tawaran istimewa semasa membuat pra-tempahan.

Pra-tempahan >> HiHonor

Pra-tempahan dibuat mulai 1 – 6 Ogos akan mendapat baucer bernilai RM30*, manakala pra-tempahan pada 7-9 Ogos juga berpeluang memenangi perjalanan ke Koln, Germany. Di samping itu, tonton siaran langsung pelancaran rasmi pada 7 Ogos nanti juga berpeluang memenangi baucer bernilai RM50**.

Maklumat dan syarat layari HiHonor

Siapa yang berminat peranti ini, boleh sambil layan artikel kami Pandang Pertama sambil menanti pelancaran nanti.


HUAWEI Mate 40 Bakal Hadir Dengan Lensa 100MP? Betul Ke Ni?

WOWOWOWOW!!! Serius ke ni?  HUAWEI Mate 40 bakal dihadirkan dengan 100MP bagi lensa utama.

Bukan itu sahaja, ia turut bakal hadir dengan Kirin 1020 dan dihadirkan dengan cortex A77 atau A78.

Maklumat lain masih belum terdedah. Justeru kita harus menantikannya kerana berkemungkinan akan dilancarkan pada bulan Oktober ini. Sama-sama kita nantikan!!


vivo V5s Dan V5Plus Dibawa Masuk Ke Semua Cawangan Senheng Malaysia

Senheng Electric (KL) Sdn. Bhd, selaku peneraju dalam perniagaan menjual alat eletktrik dan elektronik terkemuka Malaysia mengumumkan kerjasamanya dengan vivo Malaysia dalam memasarkan telefon pintar vivo V5s, dan V5Plus.

Melalui kerjasama ini, peranti vivo kini boleh didapati di lebih 100 cawangan Senheng seluruh negara. Menariknya, untuk setiap pembelian vivo V5s atau V5Plus, pelanggan akan menerima jaminan ekstra satu (1) tahun, hadiah eksklusif, dan faedah 0% untuk pemegang mana-mana kad kredit selain, pek permulaan Senheng Mobile PAYBACK. Tawaran ini sah bermula hari ini sehingga 30 September 2017 depan.

Vivo V5Plus hadir dengan dua kamera depan 20 Megapiksel Sony IMX376 dan 8 Megapiksel yang dapat mengaburkan imej latar belakang. Ciri Selfie Softlight juga membolehkan gambar diambil denagn lebih terang walaupun cahaya sekeliling yang gelap. Manakala, kamera belakang 16 Megapiksel menjaminkan kepuasan bergambar kepada setiap pengguna.

Kerangka bodi logam ini juga dipadankan dengan paparan skrin 5.2 inci untuk vivo V5s  dan 5.5 inci untuk model V5Plus. Paparan juga lebih tahan lasak dengan teknologi Corning Gorilla Glass 5. Sistem keselamatan dikuatkan lagi bersama pengimbas cap jari yang pantas di butang panel hadapan peranti.

Bagi melengkapkan peranti ini, vivo V5Plus menerima RAM sebanyak 4GB dan ROM seluas 64GB. Pemproses Qualcomm Snapdragon 625 membekalkan kuasa pada peranti ini bersama sistem UI Funtouch OS 3.0.

Anda juga boleh membuat pembelian melalui atas talian atau luangkan masa melayari Facebook Senheng untuk mendapatkan hadiah giveaway sehingga 30 September ini.


Pra-Tempahan Huawei Mate 10 Dibuka 19 Oktober 2017

Lanjutan dari pengenalan peranti terbaru Huawei Mate 10 di Jerman, Huawei Malaysia hari ini mengugumkan peminat di Malaysia boleh membuat pra-tempahan telefon pintar tercanggih Huawei bermula 19 Oktober ini sehingga 22 Oktober kelak.

Sebagai ganjaran, pembeli yang membuat tempahan ini akan membawa pulang hadiah keseluruhan bernilai RM999. Ia termasuk sebuah alat penimbang berat pintar Huawei, kotak hadiah premium, dan sekeping kad VIP Huawei – meliputi tiga bulan jaminan skrin retak, satu tahun jaminan, dan perkhidmatan jaminan ke pintu rumah.

Huawei Mate 10 terbaru hadir dengan paparan bernisbah 16:9 FullView Display HDR10 bersaiz 5.9 inci. Pemproses berkuasa HiSilicon Kirin 970, Gelas bodi 3D, dan dwi kamera Leica 20MP + 12MP berteknologi tinggi. Disokong fungsi pengecasan pantas Huawei Super Charge, bateri pula dimuatkan dengan kapasiti sebesar 4,000mAh.

Huawei Mate 10 Diperkenalkan Dengan Paparan QHD, Dwi Kamera Leica

Huawei Mate 10 boleh ditempah pada harga RM2,699 dengan pilihan warna Mocha Brown dan Black bermula 19 Oktober sehingga 22 Oktober 2017 di laman atas talian Vmall atau di kedai Huawei Experience Store seluruh Malaysia. Penghantaran peranti pula akan bermula 28 Oktober depan. Maklumat lanjut boleh layari Facebook Huawei Malaysia.


Teknologi Pengimejan Haba Inframerah FOTRIC

SHANGHAI, 26 Mac 2020 /PRNewswire/ — Pengesan suhu inframerah automatik sepenuhnya daripada FOTRIC telah diserahkan kepada beribu-ribu lokasi sebagai usaha untuk menyaring suhu badan tidak normal lantaran pandemik baru-baru ini.

Kelebihan teknologi pengimejan haba inframerah termasuk pengimejan untuk semua keadaan, menjadikannya mampu bertahan daripada kesan cahaya, selain menyediakan pengimejan yang jelas pada waktu siang atau malam, selain pengukuran suhu bukan sentuhan.

Penggunaan yang pantas

Dengan mengambil kira kos produk penyaringan suhu, FOTRIC telah membangunkan kit pemasangan pantas, termasuk perumah, pendawaian, tripod dan komputer. Perisian ini telah diprapasang. Penggunaan di lapangan boleh disiapkan dalam 5 minit.

Tanpa kit pemasangan pantas, sistem ini boleh dilancarkan dalam masa 15 minit apabila mengikuti video pemasangan langkah-demi-langkah.

Pengukuran suhu yang pantas

Pengukuran suhu pantas dapat dilakukan dengan pengimejan haba inframerah. Selagi mana individu muncul dalam skop peranti, pengukuran boleh disiapkan tanpa sebarang jeda dan tanpa pembekuan imej, bagi memberi bacaan tanpa sentuhan fizikal.

Dalam kes saringan dua saluran yang paling biasa, kelajuan berjalan normal ialah 1.5m/s. Disebabkan oleh keperluan pengesanan, jarak antara individu ditetapkan kepada 1 meter manakala kelajuan berjalan diperlahankan kepada 0.75m/s. Dalam keadaan ini, sekurang-kurangnya dua orang individu boleh dikesan pada setiap 3 saat, yang menjadikan seramai 40 orang setiap minit dan 2,400 orang setiap jam. Sekiranya kelajuan ditingkatkan kepada 1m/s, kadar pengesanan boleh mencecah 3,600 orang setiap jam.

Pemberitahuan amaran yang pantas

Skrin dwipandangan memaparkan kedua-dua imej haba dan cahaya yang kelihatan, apabila suhu badan yang tidak normal dikesan alat saringan suhu akan mencetuskan amaran secara automatik. Berserta penggesa suara, sistem ini akan menandakan anomali suhu dalam gambar dengan kotak merah, yang membolehkan kakitangan pemantauan untuk mencari individu yang menunjukkan suhu tinggi dengan pantas. Dalam masa yang sama, sistem tersebut boleh mengambil gambar secara automatik, yang berfungsi sebagai sandaran data imej.

Ketepatan

Ketepatan pengukuran suhu adalah amat penting dalam produk FOTRIC, yang menggunakan pengesan polisilikon yang diimport. Ini dapat memastikan output berterusan bagi pengukuran suhu yang tepat pada suhu yang berbeza dengan kestabilan yang kukuh. Dalam sijil penentukuran yang dikeluarkan oleh Shanghai Institute of Quality Supervision and Inspection Technology, ralat maksimum pengukuran suhu yang berterusan ialah 0.2 darjah Celsius.

Kestabilan

Pengecaman wajah AI bagi mencegah amaran palsu

Dengan mengambil kira kerumitan keadaan penyaringan, FOTRIC menggabungkan algoritma pengecaman wajah AI yang mengesan hanya suhu wajah yang memasuki gambar. Objek panas yang dipegang oleh individu tidak mengganggu pengesanan, lalu dapat mengurangkan dengan ketara kadar amaran palsu. Intensiti buruh kakitangan juga dapat dikurangkan.

Algoritma penentukuran AI terbina dalam

Pengumpulan suhu wajah secara automatik dalam keadaan berbeza untuk pembelajaran kendiri dan perubahan suhu persekitaran adaptif untuk menyelaraskan ambang penggera suhu pada waktu sebenar, bagi menghalang suhu ambien rendah pada waktu pagi dan malam yang membawa kepada amaran palsu bagi individu yang disyaki mengalami demam.

FOTRIC, sebuah syarikat berteknologi tinggi domestik yang menumpu dalam bidang pengimejan haba inframerah dan pengukuran suhu berketepatan tinggi, telah menubuhkan stesen kerja pakar ahli akademik. Dalam proses untuk menumpu pada pengukuran suhu inframerah sejak 10 tahun yang lalu, FOTRIC membangunkan secara bebas dan berjaya menyerahkan beberapa barisan produk pengimejan haba, termasuk model yang memenangi anugerah antarabangsa, yang telah digunakan secara meluas dalam pemeriksaan harian industri kuasa, menyelesaikan masalah peralatan kilang, penyelidikan bahan cip dalam sektor elektronik dan banyak lagi. Antara pelanggan terdahulu dan sedia ada, FOTRIC menyediakan perkhidmatan kepada lebih 10,000 perusahaan besar selain 211,985 universiti dan pusat penyelidikan kebangsaan.

Foto – https://photos.prnasia.com/prnh/20200325/2759256-2?lang=0

Source: FOTRIC INC.

Keywords:  Computer/Electronics Health Care/Hospital Medical Equipment Medical/Pharmaceuticals

Source: PRNEWSWIRE


Pertama Di Dunia! iPhone X Classic Liquid Gold Bermula Dijual!

iPhone X boleh dikatakan peranti Apple yang paling mahal setakat ini, tetapi ini tidak menghalang pengeluar terkenal dari Rusia iaitu Caviar untuk menghasilkan iPhone X mewah khas untuk peminatnya.

Baca Juga: Hasil Gambar Dari iPhone X

Caviar yang terkenal dengan tempah-khas, kali ini telah menghasilkan iPhone X Classic Liquid Gold yang merupakan pertama di dunia. Rekaannya sangat mewah di mana panel belakang terdiri daripada pelbagai bentuk geometri, sementara logo Apple direka dengan lebih menonjol. Sisi tepi iPhone X lebih menyerlah dengan emas tulen dan diukir dengan slogan “CAVIAR LUXURY STANDARD”.

Bagi mereka yang tidak kisah berbelanja lebih, Caviar iPhone X Classic Liquid Gold dijual pada harga RUB274,000 (kira-kira RM18,722) untuk model 64GB, manalaka untuk model 256GB pula dijual pada harga RUB289,000 (kira-kira RM19,747). Perbezaan harga yang sangat mengejutkan, sebanyak 3 kali ganda berbanding iPhone X biasa.

Satu lagi rekaan yang lebih “mesra harga” ditawarkan, Caviar iPhone X Classic Gold menggunakan kemasan emas di panel belakangnya.

Harga jualan untuk model 64GB ialah RUB257,000 (kira-kira RM 17,560), manakala untuk model 256GB dijual pada harga RUB272,000 (kira-kira RM 18,585).


OnePlus Beri Bayangan Bakal Tampil Dengan Peranti Baharu Tidak Lama Lagi??!!

Ada sesuatu yang menarik apabila dikatakan bahawa OnePlus bakal melancarkan satu lagi peranti baharunya. Teaser peranti baharu ini telah diwarwarkan menerusi akaun Instagram OnePlus Nord.

TIada sebarang maklumat didedahkan menerusi posting ini tetapi hanyalah caption ‘Coming Soon’.

Jadi teruskan bersama-sama kami untuk mengetahui perkembangan peranti ini


Nintendo Zelda Dilancarkan- Dijual Pada 12 November, Harganya Lebih Kurang RM205!

Pada persidangan permainan E3 2021 Nintendo pada awal pagi ini, satu  mesin kecil retro – “Game & Watch Legend of Zelda Edition”.

Peranti ini hadir dengan 4 karya siri “Legend of Zelda”, dan juga mempunyai pelbagai gaya fungsi jam, fungsi tertentu, layar dan lain-lain.

Difahamkan,  “Game & Watch Legend of Zelda Edition” berharga 5480 yen (kira-kira RM205) dan akan mula dijual pada 12 November.


Vivo V11i Fairy Pink Kini Rasmi Di Pasaran Tempatan Pada Harga RM 1,299!

Vivo V11i secara rasminya telah dilancarkan di pasaran Malaysia pada 13 September lalu dan ternyata, kehadiran telefon pintar ini menerima sambutan yang sangat menggalakkan daripada ramai pengguna sehingga ke hari ini.

Berikutan kejayaan besar itu, Vivo Malaysia nampaknya terus menerus memberikan kejutan apabila kini bersedia menawarkan v11i dalam varian warna baru iaitu Fairy Pink selepas melancarkan warna Starry Night dan Nebula sebelum ini.

Lebih istimewa, pihak vivo menyatakan mereka melancarkan varian berkenaan selaras dengan kempen Pink Oktober sebagai cara untuk menunjukkan sokongan kepada kesedaran kanser payudara.

V11i Fairy Pink terlihat menawan dengan tona warna merah jambu yang nampak lebih menyerlah di samping menerima sentuhan eksklusif dan direka khas untuk menarik perhatian ramai. Malah, kamera belakang dan pengimbas cap jari juga hadir dengan garisan emas yang cukup gah membuatkan telefon pintar ini lebih bergaya.

Selain itu, reka bentuknya juga dilihat sangat premium dan sesuai untuk dihadiahkan untuk orang tersayang kerana ianya sememangnya sangat cantik. Mensasarkan kepada mereka yang begitu fanatik dengan warna merah jambu, vivo masih mengekalkan ciri-ciri dalaman yang sama seperti sebelum ini.

Apa yang lagi istimewa, majlis tersebut tidak hanya tertumpu kepada pelancaran warna baru untuk vivo v11i sahaja malah bengkel fotografi bersama jurugambar jemputan iaitu Alexio Yeoh dan Gradient Lok turut diadakan.

Bagi yang berminat, V11i dalam warna Fairy Pink kini sudah boleh didapati di pasaran tempatan bermula 1 November 2018 pada harga RM1,299 seunit di semua kedai konsep vivo dan kedai atas talian seperti seperti Lazada, Shopee dan 11Street.

Selain itu, sesi pra-tempahan juga telah dibuka bermula hari ini. Sesiapa yang membuat pra-tempahan bermula HARI INI sehingga 1 November depan, anda berpeluang menerima sebuah kotak eksklusif V11i yang mana mengandungi rantai Swarovski bernilai RM 399. Ketersediaan adalah terhad. First comes, first serve!


Tawaran Hebat HUAWEI Bersempena Cuti Sekolah!!! Jimat Sehingga RM250

Berita baik bersempena cuti sekolah!!! Bermula hari ini, pelanggan boleh membeli HUAWEI nova 3i, HUAWEI Y9 2019 dan HUAWEI MediaPad T3 masing – masing pada harga RM899, RM819 dan RM399. Anda boleh jimat sehingga RM250.

HUAWEI Nova 3i dilengkapi dengan pemproses Kirin 710 dan dihadirkan dengan kamera hadapan 24MP dengan AI Beautification untuk menghasilkan gambar swafoto yang terbaik. Peranti ini membenarkan anda untuk menjadi kreatif dengan penggunaan 3D Qmoji. Peranti ini tersedia dengan warna Pearl White, Black atau Iris Purple.

bagi pembelian mana-mana peranti HUAWEI Nova, pelanggan akan menerima HUAWEI Nova VIP Privilage Card yang menawarkan hadiah eksklusif dan baucer bernilai sehingga RM1000.

Dalam pada itu, bagi HUAWEI Y9 yang dilengkapi dengan cipset Kirin 710 Octa-core dan ia juga disertakan dengan quad-camera system, rekaan 3D Arc, HUAWEI’s FullView Display dan kapasiti bateri sebesar 4000mAh dengan storan sebanyak 64GB. Peranti ini tersedia pada warna Midnight Black, dan Sapphire Blue.

Selain itu, HUAWEI MediaPad T3 pula didatangkan dengan kapasiti bateri 4100mAh untuk menyediakan kepada pengguna hiburan tanpa gangguan sepanjang hari.

Pelanggan boleh merangkul tawaran menakjubkan ini di semua HUAWEI Experience Stores, HUAWEIOnline Store, pengedar yang sah dan rakan telco terbesar.

Bagi mendapatkan maklumat lanjut, anda bolehlah melayari laman sesawang HUAWEI  atau laman rasmi Facebook HUAWEI .

Baca juga:


OPPO F11 Pro Kini Rasmi, Dijual Pada Harga RM1,399 – Rakaman Waktu Malam Kini Dalam Kualiti Yang Menakjubkan!

Berita baik buat peminat siri peranti OPPO! Peranti baharu mereka iaitu OPPO F11 Pro kini telah rasmi dengan tawaran harga RM1,399, pra-tempahan bermula 19 Mac hingga 29 Mac di OPPO Online Store, rakan kongsi e-dagang Lazada, Shopee, Go Shop, Senheng, SenQ, Courts, AEON dan pengedar sah OPPO di seluruh negara.

Peranti ini pastinya dapat mengambil gambar yang terbaik khususnya dalam situasi Low Light. Disertakan dengan kamera belakang 48MP + 5MP dan kamera hadapan sebanyak 16MP pastinya memberikan imej yang mempersona.

Keunikan kamera hadapannya iaitu Rising Camera yang merupakan sebuah pop up camera terletak di tengah-tengah bahagian atas peranti tersebut memberikan keunikan pada rekaan peranti ini. Disebabkan ia disertakan dengan Risng Camera ini, maka paparan penuh pada skrin dapat dicapai dengan ukuran 6.5 inici FHD+.

Dari aspek dalamannya pula ia turut tidak mengecewakan apabila ia disertakan dengan ColorOS 6 berasaskan Android 9.0 Pie. Pemproses peranti ini pula menggunakan MediaTek Helio P70. Jangan bimbang kerana dari aspek memori juga tidak mengecewakan apabila ia menyertakan 6GB RAM dan 64GB ROM.

Jika dilihat dari aspek pengecasan juga amat baik apabila ia disertakan dengan VOOC Flash Charge 3.0 yang mampu mengecas penuh tidak lebih dari 80 minit. Kapasiti bateri juga agak besar iaitu 4000mAh yang mana akan memberikan kepuasaan penggunaan tanpa diganggu masalah bateri cepat habis.


Apple Dilaporkan Dalam Perancangan Untuk Melancarkan Varian Baru AirPods Pro

Apple telah memperkenalkan fon telinga tanpa wayar merka, AirPods Pro yang dilengkapi dengan ciri pembatalan bunyi aktif. Terkini, Apple kini dilaporkan bersedia untuk memperkenalkan versi baru AirPods Pro – dikenali sebagai Airpods Pro Lite. Memetik petikan daripada Taiwan Digitimes, ia mungkin muncul sekitar bulan Jun 2020 atau seterusnya.

DigiTimes juga menegaskan bahawa ini berkaitan dengan Taiwan sebagai Universal Scientific Industrial (USI) yang didakwa membekalkan Apple dengan system-in-packages (SiP) untuk earbuds baru. Walau bagaimanapun, tidak ada maklumat yang tersedia mengenai spesifikasi dan ciri-ciri AirPods Pro Lite. Maklumat tertiris masih lagi rumors, kekal bersama eRing untuk lebih info terkini!

[ S U M B E R ]


Samsung Galaxy S9 Akan Diumumkan Secara Rasmi 25 Februari Depan

Hampir genap setahun Samsung Galaxy S8 dilancarkan, dan mengikut jadual Galaxy S9 pula akan diumumkan pada minggu akhir bulan hadapan. Acara perasmian yang akan berlangsung di Barcelona itu telah menjemput para media antarabangsa.

Gambar jemputan yang dihantar menunjukkan Samsung Galaxy S9 akan menggunakan tag line “The Camera. Reimagined.”. Jadi nampaknya Samsung ingin mengetengahkan fungsi kamera pada peranti terbaharu mereka.

Berdasarkan gambar yang pernah tertiris, Samsung Galaxy S9 akan hadir dengan paparan Infinity Display dengan bingkai lebih nipis. Manakala rekaan belakang akan dilengkapi dua kamera untuk versi Plus, dan satu kamera untuk versi standard. Khabar angin juga mengatakan apa yang menarik mengenai teknologi kamera Galaxy S9 versi standard ialah kemampuan menggunakan dua jenis aperture – salah satunya sensor aperture f/1.5. Malah, rakaman video turut menyokong 1080p pada 480fps.

Selain itu, Samsung Galaxy S9 versi Asia ini akan dilengkapi sistem pengecasan yang menawarkan Adaptive Fast Charging 15W sahaja berbanding versi AS yang menggunakan teknologi QuickCharge 4.0+ (27W).

Jadi dengan serba sedikit maklumat yang tertiris, adakah Samsung akan membuat lebih banyak kejutan pada perasmian kelak?

Baca juga

1. Prestasi Samsung Galaxy S9+ Telah Disahkan Melalui Keputusan Benchmark

2. [Tertiris] Kapasiti Bateri Samsung Galaxy S9 Dan S9+ Didedahkan

Sumber


HUAWEI Bakal Memfailkan Usul Meminta ‘Summary Judgment’ Bagi Menentang Halangan Amerika Syarikat

Jenama peranti terkemuka dunia dari China, HUAWEI hari ini mengumumkan bakal memfailkan usul kepada mahkamah bagi meminta ‘Summary Judgment’. hal ini ekoran kerana halangan terhadap peralatan HUAWEI diisytihar sebagai tidak mematuhi perlembagaan.

Syarikat tersebut sebelum ini telah diletakkan di bawah senarai halangan perdangan yang mengakibatkan beberapa akses kepada teknologi dihalang. Ini melibatkan beberapa syarikat dari Amerika Syarikat seperti Microsoft, ARM, Google dan lain-lain.

Menurut Ketua Pegawai Undang-undang di Huawei Technologies, Song LiuPing berkata halangan tersebut menggunakan keselamatan siber hanyalah alasan sahaja. Ia tidak mampu untuk menjadikan rangkaian lebih selamat. Mereka menyajikan perasaan keselamatan yang palsu.

dalam pada itu, menurut HUAWEI, pihak Amerika Syarikat tidak menyediakan bukti yang konkrit bahawa mereka memberi ancaman kepada keselamatan. Insiden ini dilihat akan memberi kesan kepada industri komunikasi dan industri lain pada masa akan datang. Ia bukan sahaja menjejaskan ekonomi dan teknologi di Amerika.


OnePlus 5 Dilancarkan – Snapdragon 835, RAM 8GB Dan Dwi Kamera

Hari ini secara rasminya OnePlus telah melancarkan telefon pintar terbaru mereka, OnePlus 5 dengan spesifikasi yang tinggi bersama fungsi dwi kamera.

Seperti yang dikhabarkan oleh OnePlus, peranti flagship tahun ini lebih mengutamakan fungsi kamera. Jadi, OnePlus 5 dilengkapi kamera belakang dwi lensa 16 Megapiksel f/1.7 aperture dan 20 Megapiksel f/2.6 aperture mampu merakam dengan autofokus 40 peratus lebih pantas. Ia juga boleh mengambil gambar bokeh dengan mengaburkan imej latar belakang.

Perkakasan dalaman pula dimuatkan dengan set cip Qualcomm Snapdragon 835 dengan RAM 8GB dan storan dalaman 128GB. Bukan itu sahaja, OnePlus 5 juga hadir dengan satu lagi varian iaitu RAM 6GB dan storan dalaman 64GB. Sistem storan ini menggunakan UFS 2.1 mencatatkan kelajuan sehingga 26 peratus lebih cepat, namun tiada sebarang slot kad microSD disediakan.

Peranti ini dioperasikan oleh Android 7.1 Nougat dan sistem OS Oxygen yang kini menyokong fungsi Reading Mode memudahkan pengguna dalam membaca, selain fungsi Gaming Do Not Disturb yang akan mengatasi pengguna daripada tertekan butang back malah mematikan bunyi notifikasi.

Paparan pada OnePlus 5 ini pula diletakkan skrin sentuh bersaiz 5.5 inci AMOLED dengan resolusi 1080p menggunakan teknologi DC-P3 yang sama digunakan pada iPhone 7 dan Samsung Galaxy S8. Kerangka badan menggunakan logam dengan ketebalan hanya 7.25mm sahaja. Peranti ini juga dimuatkan bateri berkapasiti 3,300mAh yang menyokong pengecasan pantas.

OnePlus 5 akan mula dijual pada 27 Jun depan di negara barat tetapi OnePlus masih belum mengumumkan pasarannya di Malaysia.


Reviu Eksklusif: Motorola Moto 360, Generasi Kedua Kini Tampil Dengan Rekaan Yang Diperbaharui

Kemunculan pertama Moto 360 pada tahun 2014 telah berjaya menarik perhatian peminat peranti boleh pakai apabila ia menjadi peranti Android Wear terlaris dan paling popular di pasaran. Kini generasi kedua Motorola Moto 360 yang telahpun dilancarkan untuk pasaran tempatan dengan menampilkan bukan sahaja rekaan yang telah diperbaharui, malah ia juga turut menerima penambahbaikan dari aspek spesifikasinya. Bagi membantu pembaca di luar sana melihat sendiri apakah pembaharuan antara kedua-dua generasi ini, ikuti laporan dari kami.

Untuk pasaran tempatan, Motorola Moto 360 generasi kedua ini telah diperkenalkan dalam tiga varian berbeza. Ketiga-tiga varian ini menampilkan perbezaan penampilan bergantung kepada personaliti pengguna dan ianya dijual pada harga yang berbeza.

Sama seperti generasi pertama, agak mengecewakan kerana Moto 360 generasi kedua ini masih lagi mengekalkan rekaan panel muka jam yang agak kontroversi. Ini kerana walaupun tampil dengan muka jam bulat, sebenarnya bahagian bawah paparan jam dengan rekaan ‘flat tyre’ bagi menempatkan sensor Ambient Light.

Sebelum ini ramai di antara pengguna yang berasa kurang selesa dengan kedudukan butang kawalan pada Moto 360 generasi pertama kerana ia sering ditekan tanpa disengajakan setiap kali mereka membengkokkan pergelangan tangan. Menyedari isu tersebut, Motorola telah mengubah kedudukan butang tersebut pada generasi kedua.

Walaupun tampil dengan rekaan bezel yang hampir sama, Moto 360 generasi kedua kini tampil dengan rekaan yang kelihatan lebih mirip seperti sebuah jam. Ini kerana pada bahagian atas dan bawah bezel telah disediakan dengan tangkai untuk sambungan tali jam, dan ini berbeza dengan generasi pertama yang tampil lebih ringkas.

Jika generasi pertama hanya menyokong satu saiz pilihan tali jam iaitu berukuran 22mm, Moto 360 generasi terbaru ini memberikan lebih pilihan kerana ia menyokong sehingga tiga saiz tali jam berbeza. Ketiga-tiga varian Moto 360 baru ini menampilkan sokongan saiz tali jam yang berlainan iaitu 16mm, 20mm dan juga 22mm.

Proses menukar tali jam pada Moto 360 generasi kedua sememangnya jauh lebih mudah kerana ia telah disediakan dengan satu pin khas yang hanya perlu ditolak untuk menanggalkan tali jam. Ini berbeza dengan generasi pertama yang mengkehendaki anda untuk membuka panel belakang terlebih dahulu.

Pada pendapat kami, rekaan panel belakang yang menempatkan sensor degupan jantung pada generasi pertama kelihatan lebih menarik secara keseluruhannya kerana tampil dengan kemasan mutiara pada tulisan yang tertera. Manakala Moto 360 generasi kedua ini kelihatan lebih ringkas rekaannya.

Oleh kerana antaramuka Android Wear adalah sama sahaja untuk semua jenama peranti boleh pakai. Jadi sekiranya anda masih belum pernah melihat paparan antaramuka Android Wear sebelum ini, maka kami akan berkongsi paparan antaramuka Motorola Moto 360 kepada anda.


Redmi K20 Pro Diperkenal – Sokong Snapdragon 855 + Rekaan Pop Up + Kamera Utama 48MP

Seperti yang dijanjikan, Redmi hari ini secara rasminya memperkenalkan pewaris baru mereka iaitu Redmi K20 Pro kepada umum dalam sebuah acara pelancaran yang berlangsung di China, sebentar tadi.

Redmi K20 Pro membawakan paparan penuh bersaiz 6.39″ AMOLED dengan resolusi FHD+ (2340 x 1080 piksel). Peranti ini dibina dengan rekaan pop-up dan menawarkan nisbah skrin-ke-badan yang tinggi iaitu 91.9%. Bezel pada peranti juga kelihatan nipis dengan ukuran 2.1mm dan ketebalan 3.8mm.

Kuasa dalaman Redmi K20 Pro menggunakan cip pemproses Qualcomm Snapdragon 855 yang dipadankan dengan GPU Adreno 640 sebagai tunjang utama. Pilihan memori yang dibekalkan adalah sehingga 8GB RAM dan storan sehingga 256GB ROM. Peranti ini turut diselitkan ciri Game Turbo 2.0 bertujuan mengoptimumkan prestasi peranti.

Untuk kamera, Redmi K20 Pro mempunyai tiga kamera utama : 48MP (Sony IMX 586) + 13MP + 8MP. Mengiringinya, kamera selfie dengan 20MP. Kamera Redmi K20 Pro turut menyokong video gerak perlahan 960fps.

Melengkapinya adalah bateri berkapasiti 4,000 mAh dengan pengecasan pantas 27W. Redmi K20 Pro dilengkapi pengimbas cap jari generasi ke-7. Sistem operasi digunakan adalah MIUI 10 berasaskan Android 9.0 Pie. Peranti ini juga dilengkapi sejumlah ciri lain seperti audio Hi-Res, Bluetooth 5.0, NFC, USB-C dan audio jack 3.5mm.

Tersedia dalam beberapa warna menarik seperti merah dan biru, peranti ini ditawarkan di pasaran China pada harga berikut :


Airbiquity dan NXP Memperluas Kerjasama Teknologi untuk Menangani Cabaran Para Pembuat Kereta dengan Menguruskan Perisian dan Data pada Kenderaan Pintar Terhubung

Syarikat-syarikat ini Bersatu Dalam Menyampaikan Kemas Kini Perisian Automotif dan Pengurusan Data yang Sangat Cekap, Selamat dan Boleh Diskala

SEATTLE, 23 April 2021 /PRNewswire/ — Airbiquity®, peneraju global dalam perkhidmatan kenderaan terhubung hari ini mengumumkan pengembangan dalam kerjasama teknologi berbilang tahun dengan NXP Semiconductor untuk melakukan praintegrasi dan memaparkan kemas kini perisian automotif serta pengurusan data yang sangat cekap, selamat dan boleh diskala dalam kenderaan pintar terhubung. Usaha integrasi terkini antara kedua-dua syarikat ini memaparkan sokongan kenderaan secara menyeluruh yang penting bagi mengembangkan kenderaan ditakrif perisian menggunakan kemas kini perisian melalui udara (OTA) Airbiquity dan perkhidmatan pengurusan data dengan sebuah get laluan berorientasikan perkhidmatan NXP yang berfungsi sebagai ECU primer dan platform pemprosesan automotif NXP tambahan yang berfungsi sebagai domain ECU sekunder.

Seiring dengan industri automotif yang terus berkembang, kepentingan perisian dan data turut meningkat, begitu juga dengan cabaran pengurusan bagi para pembuat kenderaan. Untuk menangani cabaran ini, ia memerlukan gabungan antara perisian OTA terkemuka dengan penyelesaian pengurusan data serta pemproses rangkaian kenderaan berprestasi tinggi yang dioptimumkan untuk mengendalikan trafik data berkelajuan tinggi. Airbiquity dan NXP berjaya mencapainya dengan melakukan praintegrasi versi terkini perisian OTAmatic® Airbiquity dan platform pengurusan data dengan platform pemproses rangkaian kenderaan NXP S32G2 bagi menyediakan perisian dalam kenderaan yang berpusat berserta pengurusan data yang tersusun – termasuk sokongan untuk kerangka keselamatan automotif Uptane. Platform pemprosesan automotif NXP tambahan yang berfungsi sebagai domain ECU sekunder ialah platform i.MX 8QuadMax untuk unit kepala, platform i.MX 6Quad untuk kluster instrumen, S32K148 untuk kawalan badan dan platform S32S247TV untuk kawalan EV/rangkaian kuasa.

“Penyelesaian OTAmatic Airbiquity direka khusus untuk mendayakan kemas kini perisian OTA serta perkhidmatan pengumpulan data bagi setiap ECU dalam kenderaan,” kata Keefe Leung, Naib Presiden Pengurusan Produk Airbiquity. “Kami telah menunjukkan penyelesaian kami yang fleksibel untuk menangani semua keperluan pelanggan kami dan memperluas kerjasama kami dengan NXP, peneraju yang membekalkan pemproses kepada industri automotif, melalui pelaksanaan praintegrasi OTAmatic dengan pelbagai platform milik mereka yang paling popular.”

“Kerjasama terkini NXP dengan Airbiquity menangani keperluan untuk memperluas perkhidmatan OTA dan pengurusan data pada semua kenderaan pintar terhubung bagi membantu mendayakan transformasi digital automotif dipacu perisian pada hari ini,” kata Brian Carlson, Pengarah Pemasaran Global untuk Penyelesaian Rangkaian dan Kawalan Kenderaan NXP. “Dengan praintegrasi OTAmatic pada pelbagai platform pemprosesan automotif NXP, kami dapat membantu mempercepat usaha integrasi yang meluas pada semua kenderaan dan mewujudkan lebih banyak peluang kepada pembuat kenderaan untuk membawa perkhidmatan kenderaan baharu ke pasaran dengan lebih cepat.”

Tentang AirbiquityAirbiquity® ialah pelopor dalam teknologi perisian telematik automotif dan penyampaian perkhidmatan kenderaan terhubung berasaskan awan. Sentiasa berada di barisan hadapan inovasi automotif, Airbiquity membangunkan konsep, menyelenggara dan menggunakan penyelesaian kenderaan terhubung yang paling maju dalam industri. Bekerja dengan Airbiquity, pembuat automotif dan pembekal automotif telah mewujudkan program kenderaan terhubung yang sangat berskala, terkawal dan selamat yang memenuhi keperluan pelanggan mereka di lebih 60 buah negara di seluruh dunia. Penawaran terbaru Airbiquity ialah OTAmatic® untuk perisian dan pengurusan data berbilang ECU melalui udara (OTA) yang menampilkan komponen perisian berasaskan kenderaan dan awan serta kerangka keselamatan Uptane untuk perlindungan keselamatan siber yang komprehensif. Ketahui lebih lanjut tentang Airbiquity dan OTAmatic di www.airbiquity.com atau sertai perbincangan di @Airbiquity.

Hubungan Media:Zach Pickettairbiquity@barokas.com

Keywords: Auto Computer Software Computer/Electronics Semiconductors Transportation Licensing/marketing agreements

Source: PRNEWSWIRE


3 Permainan Percuma Ditawarkan Di Epic Games Store Bersempena Tahun Baru!!!

Kita baru sahaja melangkau ke tahun 2020 dan Epic Games Store mahu meraikan keriangan ini dengan menawarkan permainan percuma kepada pengguna.

3 permainan ini adalah Darksiders Warmastered Edition, Darksiders 2 Deathnitive Edition dan Steep boleh dimuat turun dan disimpan di melalui Epic Games Launcher. Ia boleh dimuat turun dari hari ini sehingga 10 Januari 2020.

Bagi mereka yang ingin mendapatkan permainan percuma ini, boleh klik di sini.

Artikel Berkaitan:


realme X3 SuperZoom Bakal Hadir Dengan Kapasiti Bateri 4200mAh??

Tiada tanda-tanda realme akan memperlahankan langkah mereka apabila dikhabarkan mereka akan melacarkan realme X3 SuperZoom.

Menariknya mengenai peranti ini, melalui tweet yang telah dimuat naik oleh Sudhanshu, menyatakan bahawa peranti ini bakal tampil dengan bateri yang baik iaitu 4200mAh dan bakal dipadanakan dengan pengecasan pantasa 30W.

Kesahihannya masih perlu dinantikan. Jadi sama-sama kita tunggu ya!!


AMD Kini Memegang Lebih 50% Pasaran CPU Berprestasi Tinggi Dunia

AMD telah meningkatkan pegangan pasaran CPU untuk 10 suku berturut-turut, kata Ketua Pegawai Eksekutif, Dr. Lisa Su semasa pembentangan laporan kewangan terbaru AMD. Menunjukkan AMD semakin laju mengejar Intel semenjak 30 bulan yang lalu. Dengan barisan produk baru yang berkualiti pada harga yang rendah berbanding Intel, mereka kini dilaporkan telah pun memegang lebih 50% pasaran CPU berprestasi tinggi dunia.

Pemproses AMD Ryzen 3000 yang secara rasmi dikenali sebagai Gen ke-3 Ryzen dilancarkan pada Julai lalu bersama dengan GPU Navi AMD yang kini dikenali sebagai RDNA dan siri RX 5000. CPU Ryzen adalah yang pertama dalam segmen pelanggan yang dibina dengan chiplet 7nm milik rakan kongsi AMD, iaitu TSMC. Cip dengan senibina Zen 2 menawarkan peningkatan IPC (arahan per jam) yang besar berbanding model terdahulu, Zen +, yang membantu dalam lonjakan prestasi.

Pembinaan chiplet senibina Zen 2 juga menawarkan ruang kepada AMD untuk membina Ryzen 9 3950X 16-teras dan Ryzen 9 3900X 12-teras tanpa perlu meletakkan harga yang terlalu tinggi buat pengguna. Tidak dinafikan bahawa Ryzen 9 3950X bukanlah murah, namun jika dibandingkan dengan pesaing lain pada aras prestasi, susah untuk kita mendapatkan cip seumpamanya pada harga yang ditawarkan AMD.

Kini jualan segmen komputer dan grafik suku pertama syarikat AMD (termasuk rangkaian produk Ryzen dan Radeon) telah meningkat 73% dari tahun ke tahun, dengan jumlah pendapatan sebanyak $1.44b. AMD kini di dalanm kedudukan yang cukup selesa untuk terus mengukuhkan nama mereka di dalam pasaran cip dan grafik dengan keuntungan yang mereka capai, pendapatan ini dilihat akan menggiatkan lagi usaha AMD di dalam RnD produk terbaru mereka.


ZTE Blade Z Max Dengan Paparan 6”, Dwi Kamera Diumumkan

Baru-baru ini ZTE menampilkan sebuah phablet terbaru ZTE Blade Z Max dengan skrin bersaiz 6 inci beresolusi HD penuh serta kehadiran sistem dwi kamera di belakang. Peranti ini telah ditawarkan di pasaran Amerika Syarikat pada harga serendah USD129 (hampir RM555) sebuah.

Walaupun dijual pada harga yang jauh lebih murah berbanding telefon pintar dwi kamera yang lain, Blade Z Max masih menerima cip berkuasa Snapdragon 435. Memori RAM 2GB dan storan seluas 32GB diletakkan bersama disamping menyokong kad microSD sehingga 128GB. Phablet ini juga menyediakan bateri berkapasiti 4,080mAh dengan sambungan USB Type-C untuk pengecasan.

Selain itu, dua sensor kamera 16MP dan 2MP di bahagian belakang ZTE Blade Z Max mampu mengambil gambar melalui mod bokeh, panorama, time-lapse, dan manual. Sementara, kamera swafoto pula menerima sensor 8 Megapiksel yang dibantu mod beauty.

ZTE Blade Z Max buat masa ini hanya tersedia di pasaran AS dan pihak pengeluar masih belum menyatakan sama ada ia akan dibawa masuk di negara lain termasuk Malaysia.


Pelan Terbaru Xpax Xactly You – Be Yourself

Pelan terbaru Xpax Xactly You memberikan para pengguna Xpax bebas memperibadikan pelan Xpax sepenuhnya mengikut citarasa sendiri!

Pelan Xpax yang diperbaharui ini menawarkan pengguna berusia 25 tahun ke bawah dengan 50% lebih banyak internet untuk semua pelan internet bulanan, dan fleksibiliti untuk memilih sama ada pelan pascabayar atau prabayar Xpax.

Pelan Pascabayar Xpax membolehkan pengguna memilih kaedah bayaran pilihan melalui aplikasi Celcom Life yang baru, sama ada melalui bil bulanan pascabayar biasa atau melalui pembelian tambah nilai.


Review Eksklusif: OPPO A53 Dengan Kadar Segar Semula 90Hz!!! Performance Okay Ke?

OPPO baru sahaja melancarkan peranti terbaharunya yang dikenali sebagai OPPO A53. Kalau di ikutkan spesifikasi di atas kertas, ia seperti menjanjikan keupayaan yang baik bagi kelasnya. Jangan mudah percaya. Jom kita tengok dulu macam mana!!!!

Biasanya kalau nak tengok design yang betul-betul nampak mewah, mesti kena beli telefon yang level Datuk-datuk. Tapi korang dah tak payah nak risau sebab OPPO A53 boleh buat korang berlagak seperti memeliki telefon flagship kerana rekaannya sangat eksklusif.

Panel belakang yang sangat unik dengan warna kontra warna yang di tampilkan memberikan nafas baru pada rekaannya. Senang cerita nampak mahal!!!Kerana ia tampil dengan 3D Iridescent Wave Design Material. Patut laa cantik!!Iia ditampilkan juga sangat selesa untuk dipegang.

Susunan kamera pada bahagian belakang juga disusun dengan sangat kemas. Tidak pelik dan sangat simple. Bak kata orang putih, Less is more. Gittew!!! Nah korang tengok sendiri rekaannya!!!

Kalau korang nak tahu, peranti ini hadir dengan skrin 6.5 HD+ Display yang sangat luas dengan bezel yang sangat nipis. Apa yang menjadi sorotan adalah ia hadir dengan kadar segar semula 90Hz. Jadi gambar anda akan lebih smooth, dan tiada lag.

Warna yang terhasil juga sangat baik khususnya ketika anda sedang menonton video. Disebabkan ia tampil dengan 90Hz, jadi kawalan ketika anda bermain game juga tiada masalah!!

Bagi pemproses pula, ia dihadirkan dengan Snapdragon 460 yang not bad.Turut dipadankan dengan Ram sebesar 4GB dan storan sebesar 64GB.  Prestasinya tidaklah begitu hebat, namun ia memberikan keupayaan yang sangat memuaskan.

Kami telah menjalankan ke atas peranti ini menggunakan Geekbench 5. Hasil daripada ujian tersebut adalah baik. Berikut adalah hasil ujian tersebut.

Jika dilihat dari aspek kameranya, ia tampil dengan 13MP + 2MP + 2MP bagi kamera belakang dan 16MP bagi kamera hadapan. Jika dilihat dari hasil gambar menunjukkan bahawa ia berada pada paras biashe-biashe. Warna yang dihasilkan masih baik namun ia agak sedikit tidak real.

Namun, bagi kamera hadapan pula, ia mempamerkan prestasi yang lebih baik. Kualiti yang terhasil sangat baik terutama ketika ia menerima pencahayaan yang mencukupi. Tak percaya? Tengok ni!!

Sati sorotan yang hadir pada telefon ini adalah kapasiiti bateri yang sangat besar iaitu 5000mAh. Jadi penggunaannya adalah lebih lama berbanding telefon lain dan anda tidak akan ada masalah dengan bateri cepat habis. Nak main game atau melakukan tugasan harian sudah tidak menjadi masalah.

Kami cuba untuk melakukan ujian pengecasan dan ia memperlihatkan keupayaan yang mengagumkan. Kami mula mengecas pada jam 9.32 pagi ketika bateri berada pada paras 27%. Ia mencapai 100% pada jam 12.01 tengah hari. Proses pengecasa mengambil masa sedikit lama.

Secara keseluruhan, peranti ini memperlihatkan prestasi yang masih baik. Ia mampu melaksanakan tugasan yang diperlukan.Jadi jika bajet anda sedikit untuk membeli peranti baharu, ini mungkin jawapan buat anda!!


[TUTORIAL] Google Play Store: Kod Ralat & Cara Mengatasinya…

Sesebuah smartphone tidak lengkap sekiranya ia tidak dilengkapi dengan sokongan aplikasi yang mampu membantu, memudahkan ataupun melengkapkan segala macam aktiviti yang anda lakukan. Sepanjang anda menggunakan peranti Android, pernahkah anda berhadapan dengan isu ketika hendak memuat turun aplikasi tersebut di Google Play Store?! Ya, ia sememangnya terasa sangat menjengkelkan apabila terjadi, tetapi sekurang-kurangnya Google telah menggunakan kaedah yang boleh dianggap agak relevan dalam membantu pengguna mengenal pasti apakah masalah yang dihadapi. Jadi bagi membantu pemilik Android di luar sana, kami akan berkongsi dengan anda himpunan kod ralat di Google Play Store dan bagaimana caranya untuk mengatasi masalah tersebut…

“Google Play Error Processing Purchase DF-BPA-09” merupakan masalah yang sering terjadi apabila anda hendak memuat turun aplikasi dan masalah ini tidak akan hilang walaupun anda cuba memuat turun aplikasi dalam percubaan seterusnya. Apa yang anda perlu lakukan adalah dengan mengakses tetapan smartphone kerana ia melibatkan isu pada aplikasi Google Play Store itu sendiri.

Berbeza dengan ralat yang pertama, ralat “Package file is invalid” hanya akan muncul selepas aplikasi berjaya dimuat turun sehingga 100% tetapi ia tidak boleh dipasang pada peranti anda. Perkara ini sememangnya sangat mengecewakan pengguna kerana ia bukan sahaja menggunakan data Internet anda untuk proses muat turun tetapi malangnya aplikasi tidak dapat digunakan.

Terdapat beberapa cara yang boleh anda lakukan untuk mengatasi masalah ini:

Kaedah 1:
• Akses Settings → Apps → All → Google Play Store → klik pada butang Clear cache
• Tutup sambungan WiFi dan aktifkan sambungan data Internet telco anda
• Cuba muat turun semula aplikasi tersebut

Kaedah 2:
• Buang akaun Google anda dan restart peranti tersebut
• Masukkan semula akaun Google anda dan cuba muat turun semula aplikasi yang diingini

Kaedah 3:
• Akses laman sesawang Google Play Store pada PC dan masukkan akaun Google yang  sama seperti pada peranti Android anda
• Cari aplikasi yang diingini dan klik sahaja pada butang Install bagi menjalankan proses pemasangan aplikasi secara automatik pada peranti Android

Isu ini terjadi apabila Google Play Store berhadapan dengan masalah untuk mendaftar masuk terutamanya selepas aplikasi Google Play Store dikemaskini ke versi yang baru.

Kaedah 1:
• Akses Settings → Accounts → buang akaun Google dan masukkan semula akaun Google tersebut.

Kaedah 2:
• Akses Settings → Apps → All → Google Play Store → klik pada butang Clear cache dan Clear data

Kaedah 3:
• Akses Settings → Apps → All → Google Play Store → klik pada butang Uninstall updates
• Kemudian kemas kini semula aplikasi Google Play Store dan mendaftar masuk semula ke akaun Google

Sebagaimana mesej yang tertera, masalah ini berlaku apabila Google Play Store tidak dapat mendapatkan maklumat daripada pelayan (server).

Kaedah 1:
• Akses Settings → Apps → All → Google Play Store dan klik pada butang Clear cache dan Clear data
• Ulang langkah yang sama pada aplikasi Google Services Framework

Kaedah 2:
• Buang akaun Google, restart peranti Android anda dan masukkan semula akaun Google

Ralat ini akan menyebabkan anda tidak boleh mengakses aplikasi Google Play Store ataupun tidak berjaya memuat turun aplikasi.

• Untuk mengatasinya, anda perlu mengakses Settings kemudian buka aplikasi Google Play Services dan Google Play Store, klik pada menu Clear cache pada kedua-dua aplikasi tersebut. Apabila selesai, akses Accounts dan buang akaun Google. Restart peranti anda, masukkan akaun Google, jalankan proses synchronize pada akaun Google tersebut dan biarkan peranti anda untuk tempoh beberapa minit. Selepas proses sync berjaya dijalankan, anda boleh memuat turun seperti biasa.

Masalah ini akan terjadi apabila anda menggunakan kad Google Play dan ia terjadi di banyak negara.

Masalah ini tidak diketahui puncanya dan anda perlu menggunakan bantuan aplikasi root manager untuk mengatasinya.

Masalah ini menyebabkan muat turun aplikasi tidak berjaya dan permintaan untuk memuat turun aplikasi tersebut tidak menerima kebenaran. Ini selalunya terjadi apabila dua akaun Google digunakan di dalam satu peranti Android yang sama.

Terdapat beberapa cara yang boleh anda lakukan untuk mengatasi masalah ini :

Kaedah 1:
• Padam proksi atau tetapan APN Internet anda dengan mengakses menu Settings → SIM cards & mobile networks → klik pada kad SIM yang anda gunakan untuk mengakses Internet → pilih menu Access point names → klik pada menu Delete APN → masukkan semula tetapan APN yang baru

Kaedah 2:
• Padam akaun Google anda dan cuba daftar semula dengan akaun Google yang baru.


‘Tamago 100 Legends’ Tawar Hadiah Lumayan Sehingga RM370,000

Platform penstriman langsung termuka Asia Tenggara, Tamago kini mengadakan pertandingan ‘Tamago 100 Legends’ bagi membuka peluang kepada semua peminat setia ‘Mobile Legends Bang Bang’ (MLBB) di Malaysia untuk membawa pulang sebahagian daripada hadiah berupa wang tunai sehingga RM 370,000 yang ditawarkan.

Bermula dari 1 Oktober hingga 31 Oktober 2018, pemain MLBB berpeluang memenangi hadiah wang tunai tersebut dengan hanya meraih tempat 100 terbaik dan menyiarkan permainan mereka di Tamago. Para pemain Malaysia akan bertarung dengan pemain-pemain lain dari seluruh Asia Tenggara untuk merebut kedudukan tertinggi.

Untuk menyertai, pemain perlu:

Tempat pertama akan membawa pulang hadiah wang tunai bernilai RM 41,400. Bagi tempat kedua dan ketiga pula, pemenang masing-masing akan membawa pulang RM 20,700 dan RM 12,400.

Menariknya, Tamago turut memberikan hadiah sehingga pemenang ke 100 iaitu peserta yang menyandang tempat ke-4 hingga ke-50 akan membawa pulang wang tunai berjumlah RM 4,140. Manakala, bagi tempat ke-51 hingga ke-100 pula bakal menerima wang tunai berjumlah RM 2,070.


Rasmi! OPPO F7 Dilancarkan Di Malaysia Dengan Harga Bermula RM1,399

OPPO hari ini secara rasminya melancarkan sebuah telefon pintar baharu iaitu OPPO F7 di Malaysia bagi menambah barisan peranti kelas pertengahan di pasaran tempatan. OPPO yang sedia diketahui menawarkan telefon berkamera swafoto baik hari ini membawa masuk peranti dengan spesifikasi tingkat taraf pada harga bermula RM1,399.

OPPO F7 dibina dengan tubuh badan berasaskan logam serta gelas berkilau bertujuan memberikan penampilan yang sedikit mewah berbanding generasi terdahulu. Peranti ini hadir dengan skrin bersaiz 6.23” IPS LCD FHD+ (1080 x 2280p) dengan perlindungan panel Corning Gorilla Glass 5 yang tahan lebih lasak bersama pilihan warna Solar Red, Moonlight Silver, dan Diamond Black.

Perkakasan dalaman dimuatkan dengan cip pemproses MediaTek Helio P60 dengan RAM 4GB, dan storan sebesar 64GB. Perisian dalaman pula dioperasikan sistem Android 8.1 Oreo dan antaramuka ColorOS 5.0 yang dijana bateri berkapasiti 3,400mAh. Selain itu, peranti ini turut menyokong sistem nyahkunci melalui pengecaman wajah, pengimbas cap jari dan sambungan pengecasan mikro USB dengan teknologi VOOC.

Beralih kepada jabatan kamera, OPPO F7 menerima sensor utama 16 Megapiksel f/1.8 dan kamera depan 25 Megapiksel f/2.0 dengan ciri AI Beauty serta AR Sticker. OPPO menegaskan bahawa kamera swafoto pada peranti ini jauh lebih baik dan lebih pintar berbanding telefon pintar yang setaraf dengannya di pasaran.

OPPO F7 juga didatangkan dengan varian lebih tinggi iaitu dengan memori RAM 6GB dan storan 128GB bersama warna edisi istimewa Diamond Black dan Sunrise Red. Harga untuk varian ini masih belum diumumkan dan akan hadir di pasaran tempatan tidak lama lagi.

OPPO F7 boleh di pra-tempah bermula dari 16 April hingga 20 April 2018. Setiap pra-tempahan turut menerima hadiah percuma bernilai RM299 di mana-mana kedai konsep OPPO atau 800 wakil jualan sah seluruh Malaysia. Di samping itu, ia juga boleh didapati di Celcom, Lazada, Shopee, 11street, Senheng, dan SenQ.


Kodi

Kodi adalah satu aplikasi untuk streaming video yang telah dibangunkan oleh XBMC Foundation, di mana anda boleh menonton video kegemaran secara on-the-go sahaja. Ia boleh dimuat turun secara percuma di Google Play. Menariknya aplikasi ini, anda boleh menonton movie dan video terbaru dengan pilihan kualiti sama ada HD mahupun 4K.

Bagi memudahkan mencari cerita kegemaran di dalam aplikasi ini, ia telah diasingkan kepada beberapa bahagian iaitu Movies, Video, Muzik dan beberapa lagi serta setiap cerita dan video yang dipilih akan disertakan sekali info ringkas mengenai cerita tersebut. Bukan itu sahaja, ia juga hadir bersama sarikata yang memudahkan memahami cerita yang akan ditonton.

Muat Turun

Android


MyDigi Dikemaskini Dengan Fungsi Teras Seperti Pembayaran Bil Dan Khidmat Pelanggan

Digi mengemas kini aplikasi MyDigi mereka dan melengkapkannya dengan beberapa fungsi yang akan memudahkan hidup pengguna servis mereka.

Antaramuka aplikasi tersebut telah menerima kemas kini menjadikannya lebih mudah dinavigasi, kemas dan meletakkan akses-akses penting pada muka hadapan. Dari dalam aplikasi MyDigi, kini anda boleh menguruskan akaun, bil, melakukan pembayaran, mendapatkan ganjaran dan pelbagai lagi. Selain dari servis-servis tersebut, Digi juga menyediakan servis khidmat pelanggan yang siap sedia untuk membantu anda dari pukul 10 pagi sehingga 9 malam pada setiap hari.

Anda boleh muat turun MyDigi di :


Maklumat Terbaru Untuk Pemilik Samsung Galaxy Note7 Yang Ingin Melancong!

Seperti yang kita sedia maklum, pemilik Samsung Galaxy Note7 tidak dibenarkan membawa atau menaiki kapal terbang jika membawa smartphone mereka bersama. Kepada pemilik Galaxy Note7 yang masih belum berkesempatan untuk menukar peranti pada kempen ‘Memulangkan Galaxy Note7’ mereka dan dalam masa yang sama ingin pergi melancong, Samsung telah menyediaan penyelesaian buat anda. Bagaimana caranya?

2. Pergi ke booth Samsung Galaxy Note7 yang terletak di

3. Pulangkan Samsung Galaxy Note7. Peranti ini akan direset oleh Khidmat Pelanggan Samsung.

4. Untuk pelanggan yang membuat tempahan di Malaysia:

5. Jika anda memerlukan peranti sementara, Samsung turut menyediakan peranti untuk digunakan di KLIA/KLIA2. Pergi sahaja ke booth Samsung Galaxy Note7 di alamat di bawah dan memohon untuk pinjaman peranti.

Bagaimana pula jika anda dan Galaxy Note7 sudah berada di luar negara dan mahu pulang ke Malaysia? Untuk ini, sila hubungi Pusat Servis Samsung di lokasi anda berada untuk proses pertukaran atau pemulangan wang tunai. Diharapkan dengan adanya info ini, ia memudahkan pertukaran dan perjalanan anda ke luar negara.


Nikmati Samsung Galaxy Note 10+ Pada Harga hanya RM2099!!!!

Sekiranya anda memiliki peranti Samsung, nantikan 11 November ini kerana pelbagai tawaran anda boleh miliki menerusi Samsung x Lazada 11.11 Crazy Brand Mega!!!

Menariknya, anda boleh mendapat disaun sehingga 50%  sekiranya anda membeli produk terpilih di kedai Samsung di Lazada pada tarikh tersebut.

Lebih menarik, terdapat Flash Sale . Promosi merangkumi produk seperti berikut:


Reviu Eksklusif: Adakah OPPO Find X3 Pro Betul-Betul Berbaloi Untuk Dibeli?? Atau sama Sahaja Dengan Peranti Android Lain?? jom Tengok!

Semasa Snapdragon 888 masih hangat, OPPO juga menjadi salah satu pengeluar telefon bimbit dalam melancarkan “pesaing” yang dilengkapi dengan cip tahap yang mengagumi ini! OPPO hanya melancarkan satu siri telefon bimbit OPPO yang menggunakan paten ini, iaitu siri OPPO Find X3 yang baru. Kali ini, OPPO Find X3 Pro yang ada dalam tangan editor adalah yang teratas, OPPO Find X3 Pro untuk reviu hari ini! Korang mungkin tidak berapa pasti tentang ciri-ciri peranti ini.

Lagipun, OPPO nampaknya ingin memberi kejutan ketika korang menggunakannya, jadi tidak banyak iklan yang berlebihan tentang ciri-cirinya. Walaubagaimanapun, admin boleh mengatakan bahawa Find X3 Pro bukan sahaja mempunyai pemproses yang luar biasa, tetapi juga meningkatkan konfigurasi kamera dan skrin untuk menggabungkan keupayaan kerjasama bagi kedua-dua aspek ini, serta menghasilkan pengalaman yang korang tidak pernah mengalami sebelumnya. Korang yang ingin memulakan pengalaman pengguna Find X3 Pro, dah sediakan mental korang kah tak? Jom kita reviu bersama- sama!

Harga: 1149 Euro (kira-kira RM5647)

OPPO Find X3 Pro yang nampaknya biasa, sebenarnya menggunakan banyak tenaga, masa dan teknologi dalam reka bentuknya, terutamanya belakang peranti! Pertamanya, jurutera akan melukis 2000 peta titik UV untuk membuat keluk belakang yang sempurna, dan menggunakan garis analisis untuk memastikan bentuknya dihasilkan dengan sempurna. Kemudiannya,  sekeping kaca yang ultra nipis dan acuan penutup belakang 3D yang direka dengan tepat setelah lebih dari 100 lelaran dipanaskan hingga 700 °, dan akhirnya menjalankan proses penggerudian dan penggilap CNC 12-paksi. Selepas proses-proses ini, rekaannya membentuk tekstur yang sangat halus seperti yang kita lihat sekarang. Penutup belakang sangat nipis dan elegan tidak kira dari sudut mana yang kita dapat lihat. Badan peranti ini juga mempunyai  taraf tahan debu IP68!

Versi warna biru yang ada dalam tangan admin adalah matte, jadi kemampuan anti cap jari adalah bagus. Selain itu, peranti ini juga ada versi warna hitam yang lain dan mempunyai permukaan berkilat yang berasa mewah dan mulia. Bahagian depan Find X3 Pro menggunakan 6.7 inci skrin yang melengkung. Bahagian atas mempunyai mikrofon dan pembesar suara di sebelah kiri. Butang kelantangannya di sebelah kiri dan butang kuasa di sebelah kanan. Slot bawah terdapat mikrofon, port pengisian Jenis-C dan pembesar suara kanan. Bahagian belakang lensa macam reka bentuk “kawah” dan diedarkan di satu bahagian atas dan dua di bawah. Lensa atas dikelilingi oleh lensa kecil dan cahaya pengisian. Reka bentuk “kawah” ini cukup menonjol, jadi Find X3 Pro hampir mustahil untuk diletakkan secara rata. Kotaknya disertakan dengan 6.7inci 2K 10bit 120Hz HDR10 + 1B AMOLED skrin berlubang melengkung.

Semasa OPPO Find X2 Pro dilancarkan, peranti itu mengejutkan kita dengan skrin warna 10bit 1B pertama di dunia. Semasa ketika itu, persembahan warna pasti lebih luas daripada 16 juta warna peralihan gradien yang semula jadi, dan pembiakan warna yang lebih realistik! Sebagai model warisnya, Find X3 Pro tentu tidak akan ketinggalan dalam menyokong skrin warna 10bit 1B, dan skrin 6.7 inci teratas yang mempunyai penyegaran tinggi 120Hz, HDR10 +, kecerahan 1300 nits dan resolusi QHD + (kali ini lebih tinggi 1440 × 3216), mempunyai kepadatan piksel yang luar biasa sebanyak 526ppi, dan nisbah skrin-ke-badan yang mencapai 92.7%. Peranti ini disahkan oleh A + DisplayMate, dan visualnya memang selesa!

Spesifikasi hampir sama dengan generasi sebelumnya, tetapi perbezaannya ialah OPPO mengumumkan bahawa skrin Find X3 Pro telah lulus ujian rona versi Munsell 100 yang disempurnakan secara rasmi. Hasilnya adalah salah satu daripada 765 kalibrasi skrin yang berpotensi. Ia dapat menggunakan data visual pemain untuk mencari keseimbangan yang terbaik antara prestasi warna dan resolusi warna, serta melakukan pembetulan warna terbaik untuk mata setiap pengguna demi memahami persepsi warna khususnya pemain! Di samping itu, semasa menggunakan Find X3 Pro, ia sebenarnya dapat membantu penderita buta warna untuk mengalami dunia yang lebih kaya dengan warna dan terang.

Dari segi cip, Find X3 Pro dilengkapi dengan Snapdragon 888 yang berada di puncaknya. Berdasarkan proses 5nm, ia terdiri daripada 8 teras yang terdiri dari 1 × 2.84GHz Kryo 680 + 3 × 2.42GHz Kryo 680 + 4 × 1.80GHz Kryo 680. Cip ini mempunyai prestasi lebih baik daripada Snapdragon 865 generasi sebelumnya sebanyak 35%, dan penggunaan kuasanya telah dikurangkan sebanyak 20%, setanding dengan atau melebihi Exynos 2100, Apple Bionic A14 dan Kirin 9000 dan cip yang teratas lain dalam industri. Adreno 660 bertanggung jawab dari segi GPU dengan 8 core 1800MHz. Dengan kerjasama CPU, tidak kira seberapa besar permainan atau multitasking, Find X3 Pro dapat diselesaikan dengan baik. Dari segi fungsi, Snapdragon 888 membawa 13 jalur frekuensi 5G ke Find X3 Pro, dan menyokong dual-SIM 5G dan teknologi WiFi 6 yang memberi pengalaman kelajuan Internet yang sangat cepat dan tidak pernah terjadi sebelumnya!

Admin memuat turun “PUBG M” sebagai ujian permainan untuk Find X3 Pro. Setelah memulakan mod prestasi, saya menyesuaikan kualiti gambar menjadi “Ultra HD”, laju bingkai adalah “had”, dan skrin dirakamkan pada masa yang sama. Hasilnya memang seperti yang admin harapkan iaitu Find X3 Pro hampir menggunakan kelajuan bingkai yang penuh, memanglah Snapdragon 888 yang terkuat, dan benar-benar lancar! Tetapi cengkaman tangan tidak begitu selesa. Pertama sekali, peranti ini tidak mempunyai bicu fon kepala 3.5mm. Oleh itu, korang mesti menggunakan penyesuai Jenis-C untuk makan ayam dan memakai earphones, tetapi ia agak menghalang operasi empat jari dalam tahap tertentu, terutamanya bagi skrin 6.7 inci yang begitu besar.

Jari telunjuk admin sering tersekat di tengah-tengah skrin. Kemudian ada fenomena ‘lag’. Find X3 Pro mempunyai ruang permainan yang membolehkan korang untuk menyesuaikan kepekaan skrin, tetapi bukanlah semua orang dapat menyesuaikannya seperti ini. Kepekaan “profesional” perlu disesuaikan untuk menyelesaikan masalah ini, dan mempengaruhi perasaan keseluruhan. Admin harap agar jurutera OPPO memperbaiki masalah ini! Bagi pelesapan panas peranti, tidak ada rasa panas yang serius semasa percubaan setengah jam di bawah konfigurasi penuh. Nampaknya prestasi pelesapan panas Find X3 Pro benar-benar baik!

Find X3 Pro disediakan dengan sistem Android 11 dan menjalankan antara muka ColorOS 11.2 yang terbaru OPPO! Ia menambah banyak elemen baru, seperti Always-On-Display yang dapat disesuaikan, ruang pembuatan nada dering yang kecil, OPPO Relax 2.0, tiga tahap mod gelap, fungsi terjemahan segera dengan tiga jari, perkongsian fail percuma dan fungsi  nearby share dan banyak lagi fungsi Flexdrop, aplikasi dan pelancaran menjadikan aplikasi mulai lebih cepat, mod Super Power Saving, pengimbas cap jari yang pantas, pengurusan privasi yang dipertingkatkan. dan pengurusan bateri yang lebih selamat untuk pengisian. Di samping itu, kesan visual dan peralihan animasi antara muka keseluruhan yang lebih lancar daripada versi sebelumnya, dan seluruh operasi rasanya lebih lancar, memang cun!

Pembesar suara dual stereo nampaknya akan menjadi konfigurasi standard bagi telefon pintar, dan telah digunakan dalam telefon bimbit mid-range, apalagi Find X3 Pro? Tetapi saluran kiri tidak mempunyai pembesar suara bebas seperti Xiaomi Mi11 yang admin reviu baru-baru ini, tetapi peranti ini berkongsi sumber suara dengan earphones. Selepas diuji, admin mendapati bahawa kesan suara Find X3 Pro mempunyai kesan stereo yang jelas, terutamanya ketika telefon dipegang secara mendatar di depan muka. Peranti ini mempunyai vokal yang kuat, bahagian midrange yang tebal, treble yang sedikit keras, dan bass.

Walau bagaimanapun, admin rasa suaranya tidak begitu merdu dan mengejutkan seperti iPhone 12 yang admin pernah dengar. Admin tidak pasti adakah bukaan lubang telinganya tidak cukup besar kerana admin selalu rasa bahawa saluran kanan di bahagian bawah lebih kuat daripada saluran kiri di bahagian atas. Walaupun tidak ada perbezaan yang besar ketika mendengar secara mendatar, korang akan rasa jika korang mendengar dengan teliti. Oh ya, jika korang menyambungkan earphones atau earphones Bluetooth, korang boleh menggunakan Dolby Atmos terbina dalam yang dapat meningkatkan kesannya!

Walaupun menggunakan cip 5nm dengan penggunaan kuasa yang lebih rendah, tetapi Find X3 Pro telah meningkatkan kapasiti bateri menjadi 4500mAh. Hayat bateri pasti bertambah baik dan dilengkapi dengan teknologi pengecasan kilat 65W SuperVOOC 2.0 OPPO. Peranti ini juga menambahkan pengecasan pantas tanpa wayar 30W dan pengecasan terbalik 10W yang tidak ada dalam generasi sebelumnya. Masa yang digunakan untuk pengisian sampai penuh adalah  32 minit, dan sistem memaparkan ia boleh tahan selama dua hari dan dua jam.

Kamera quad yang mempunyai 10bit dengan dual 50MP yang pertama + 32MP selfie

Reka bentuk dan konfigurasi quad kamera Find X3 Pro lebih menarik. Penampilannya Nampak macam modul lensa iPhone 12 Pro Max yang terbalik. Dari segi konfigurasi, biasanya peranti akan menyediakan satu lensa utama dan satu lensa tambahan, tetapi Find X3 Pro sedia ada dengan dwi lensa utama 50MP (sudut lebar 50MP f / 1.8 dan sudut ultra lebar 50MP f / 2.2). Sudut ultra lebar digunakan sebagai  lensa utama kerana ia menggunakan sensor IMX766 terbaru SONY yang sama dengan lensa sudut lebar. Kedua-dua lensa dapat memberikan suhu warna, kontras, ketajaman dan perincian yang seragam, dan dilengkapi dengan pembetulan distorsi. Kedua-dua lensa ini boleh dikatakan lensa yang sama, hanya berbeza dari segi sudut lebar dan focus sahaja!

Dua lensa yang lain ialah lensa telefoto 13MP f / 2.4 yang dapat memberi zoom optik 5x dan penstabilan gambar optik, serta mikroskop 3MP f / 3.0. Yang korang nampak ini memang benar, ini merupakan mikroskop! Konfigurasi yang muncul pertama kali dalam industri ini membolehkan Find X3 Pro untuk korang melihat  objek yang hanya dapat dilihat di bawah mikroskop dalam jarak 2mm, seperti organisasi serat kain dan tekstur kulit. Fungsi ini boleh dianggap sebagai karya makro yang bertaraf tinggi dalam telefon bimbit. Semasa aperture diaktifkan, lensa sekeliling akan digunakan sebagai alat pembantu pencahayaan, penuh dengan teknologi!

Dari segi fungsi, Find X3 Pro merupakan telefon bimbit pertama di industri yang mampu merakam kualiti gambar 10bit (sudut lebar, sudut ultra lebar, dan lensa telefoto). Oleh itu, gambar yang dihasilkan oleh peranti ini ialah 10bit. Paparan skrin akan mempunyai kesan yang lebih luar biasa dan menakjubkan. Kelebihan ini melebihi telefon bimbit lain. Sebab itulah ciri jualan Find X3 Pro yang utama ialah skrin warna 10bit. Ciri-ciri lain termasuk teknologi DOL HDR, penapis AI Palettes, mod rakaman profesional, super night mode, zoom ke arah suara, teknologi anti-goncangan dalam Ultra Steady Video, dan lain-lain. Peranti ini boleh dikatakan mencapai tahap profesional dalam peranti yang profesional!

Lensa depan peranti ini menggunakan 32MP f / 2.4, tidak ada skema piksel empat-dalam-satu dan autofokus, tetapi warnanya nampak bagus! Hasil gambar lensa depan peranti ini mempunyai warna kulit potret, kesan bokeh yang tepat, dan fungsi kecantikan AI yang disediakan, selfie malam, rakaman fokus bokeh, rakaman anti-goncangan, rakaman dua arah Dual-View dan fungsi HDR, kesannya setanding dengan lensa belakang! Marilah tengok hasil gambar yang sebenar!

Kelebihan:

Kekurangan:


Wow, Pasaraya Berpaksikan Aplikasi Smartphone

Bayangkan sebuah pasaraya tanpa juruwang, anda cuma masuk, ambil barang yang anda mahu dan apabila sudah cukup semuanya anda keluar sahaja dari pasaraya tersebut. Segala transaksi akan dilakukan seara automatik dalam aplikasi smartphone anda. Konsep pasaraya tersebut sudah menjadi realiti dengan pengenalam Amazon Go.

Pasaraya Amazon Go menggunakan ekosistem teknologi yang membolehkan pembeli log masuk ke dalam pasaraya dengan mengimbas smartphone mereka. Kemudian dengan menggunakan sensor dan kecerdasan pintar, ia mengesan produk yang diambil / diletakkan ke rak. Produk-produk tersebut akan dikemas kini dari semasa ke semasa di dalam aplikasi pembelian pengguna. Seteleah selesai mengambil barangan, pengguna cuma perlu keluar sahaja dari pasaraya dan Amazon akan mengecas harga barangan secara atas talian berserta resit rujukan, sangat mudah dan cepat.

Ketika ini Amazon Go dibuka bagi tujuan percubaan fasa terakhir di Seattle, pasaraya percubaan berkeluasan 1,800 kaki persegi ini digunakan pekerja Amazon. Jika semuanya berjalan lancar, kita bakal melihat Amazon Go untuk orang ramai tidak lama lagi.


Redmi 9 Bakal Tampil Dengan Bateri Sebesar 5000mAh?

Ada satu maklumat menarik yang terdedah mengenai Redmi 9 yang buat korang terkejut apabila dikhabarkan peranti ini bakal tampil dengan bateri sebesar 5000mAh.

Perkara ini di sahkan oleh FCC namun tiada sebarang maklumat mengenai pengecas peranti ini.

Ia turut dikhabarkan dihadirkan dengan MIUI 11 dan tampil dengan skrin bersaiz 6.6″.

Jadi sama-sama kita nantikan kesahihannya.


Moments

Sukar mengambil gambar sendiri daripada smartphone kawan apabila bergambar? Terutamanya jika mereka menggunakan smartphone berlainan OS? Kini terdapat cara mudah untuk mendapatkan semua gambar-gambar anda yang berada di smartphone rakan-rakan, hanya dengan menggunakan aplikasi Moments. Selain dapat mengambil gambar daripada mereka, anda juga boleh menghantar gambar dengan mudah dan pantas.

Gambar yang ingin dihantar boleh diletakkan dalam folder terlebih dahulu dan anda boleh menambah apa sahaja gambar pada bila-bila masa. Lebih menarik lagi, gambar yang ingin dihantar boleh diletakkan kata laluan untuk menjaga privasi. Sepertimana aplikasi sosial yang ada, anda boleh menambah kenalan dan follow sesiapa sahaja yang diinginkan.

Muat Turun


Reviu Eksklusif HONOR MagicBook 15 Yang Mewah Berharga RM3699!!! – Keupayaan Mantap Ke?

Siri MagicBook di bawah HONOR selalu mendapat banyak sambutan dan pujian. Baru-baru ini, HONOR melancarkan HONOR MagicBook 15 yang baru dilengkapi dengan pemproses Intel Core generasi ke-11 terkini, dan skrinnya juga dilengkapi dengan mod mata. Konfigurasi HONOR MagicBook 15 lebih tinggi daripada komputer riba lain di pasaran dengan harga yang sama. Jom lihat ciri dan fungsi komputer riba ini!

HONOR MagicBook 15 menggunakan reka bentuk badan aluminium ringan. Penampilannya yang berwarna kelabu dipadankan dengan reka bentuk chamfer biru langit. Keseluruhannya kelihatan sangat bergaya. Ketebalan badannya hanya 16.9mm dan beratnya hanya 1.56kg, senang untuk disimpan dalam beg, sama ada untuk pelajar atau pekerja pejabat juga boleh membawa keluar pada bila-bila masa.

Bahagian kanan peranti mempunyai antara muka USB Jenis A dan bicu fon kepala 3.5mm; bahagian kiri peranti mempunyai antara muka USB Jenis-C, USB Jenis A dan HDMI.

Kebolehan papan kekunci dan maklum balas menaip sangat baik. Kamera video juga tersembunyi di papan kekunci, dan korang dapat mengaktifkannya dengan menekannya bila diperlukan. Reka bentuk ini juga baik untuk melindungi privasi korang ~

Paparan berskala penuh selesa 15.6 inci boleh dikatakan sebagai salah satu titik penjualan HONOR MagicBook 15. Dalam badan peranti yang padat, terdapat bezel ultra-tipis 5.3mm di kedua-dua sisi skrin, menjadikan nisbah skrin-ke-badan mencapai 87%. Di samping itu, berkat gamut warna sRGB 100% dan kecerahan 300 nits, skrin ini juga dapat mencapai ketepatan warna yang sangat baik, mempunyai nisbah kontras 1000: 1 untuk menghasilkan kualiti gambar serta perinci yang baik.

Kemudiannya, terdapat skrin berlamina penuh dengan piksel 1920 × 1080 yang mengurangkan pantulan cahaya skrin LCD. Walaupun skrin di bawah sinar matahari, korang juga dapat memperoleh pengalaman visual yang baik sama ada filem 4K atau bermain permainan.

Yang perlu disebutkan bahawa skrin HONOR MagicBook 15 juga menyokong pensijilan cahaya biru rendah TÜV Rheinland Jerman untuk mengurangkan tahap cahaya biru yang berbahaya sehingga disebutkan sebagai skrin penuh Eye Comfort. Korang boleh mengaktifkan 3 mod perlindungan mata warna yang berbeza, termasuk warna yang ditetapkan, iaitu warna hangat dan warna sejuk untuk memenuhi keperluan penggunaan harian korang. Contohnya, semasa membaca e-buku, memproses dokumen dan melayari laman web, korang boleh memilih warna hangat, dan mengubah skrin menjadi warna yang sejuk mengikut citarasa korang sendiri. Untuk mengurangkan keletihan mata disebabkan penggunaan jangka panjang, HONOR MagicBook 15 ini juga dilengkapi dengan sertifikasi TÜV Rheinland tanpa kerlipan dan teknologi peredupan DC untuk memberi perlindungan mata yang lebih baik dan pengalaman menonton tanpa kerlipan.

HONOR MagicBook 15 dilengkapi dengan pemproses Intel Core i5-1135G7 generasi ke-11 yang terbaru, boleh dikatakan meningkatkan prestasi ke tahap yang baru. Prestasi keseluruhan ditingkatkan hingga 21% berbanding dengan MagicBook generasi sebelumnya yang dilengkapi dengan pemproses Intel Core generasi ke-10. Frekuensi CPU setinggi 4.7 GHz, sangat sesuai untuk korang yang ingin menyelesaikan reka bentuk grafik, penyuntingan video, dan permainan berat dengan cepat. HONOR MagicBook 15 mempunyai ruang penyimpanan berkapasiti besar 512GB dan RAM dwi-saluran DDR4 16GB. Kadar pemindahan juga meningkat sebanyak 50% yang membolehkan korang menangani tugas yang berat dengan lebih mudah dan cekap berbanding dengan mod saluran tunggal.

Selain itu, HONOR MagicBook 15 juga dilengkapi dengan kad grafik Intel Iris Xe, menyokong pengalaman permainan yang lebih menarik, dan memproses fail multimedia dengan kelajuan yang lebih cepat termasuk foto, video dan perisian penyuntingan yang lain. Namun, ketika korang menggunakannya untuk tugas yang berat seperti edit fail besar atau bermain video 4K, korang dapat memilih mod prestasi (pintasan Fn + P) untuk menangani tugas dengan kelajuan yang cepat serta lancar.

Semasa komputer riba menjalankan pelbagai tugas atau permainan, admin percaya bahawa semua orang akan bimbang tentang penjanaan haba, betul? Jangan risau, HONOR MagicBook 15 dilengkapi dengan sistem penyejukan yang canggih, iaitu kipas penyejuk yang sangat besar dan paip haba berganda, dapat meningkatkan lagi kecekapan penyejukannya. Dengan paip haba berkembar 6mm dan 8mm, serta bilah kipas yang disempurnakan, komputer riba dapat ditingkatkan hingga 38% sama ada multitasking, bermain permainan beat, muzik atau video selama masa yang penjang, peranti ini juga dapat mencapai penyebaran panas yang efisien dan mengurangkan kebisingan.Bagi sambungan rangkaian, antena dwi MIMO 2 x 2 yang terbina dalam HONOR MagicBook 15 mencapai kelajuan sambungan 2400 Mbps dengan Wi-Fi 6 diaktifkan, 2.7 kali lebih cepat daripada sambungan Wi-Fi 5. Korang dapat menikmati sambungan rangkaian berkelajuan tinggi dan lancar sama ada untuk menonton filem, bermain permainan atau hiburan atas talian. Dengan Wi-Fi 6 diaktifkan, kelajuan pemindahan fail dari komputer riba ke telefon bimbit dapat ditingkatkan sebanyak 60%, memang dapat meningkatkan kecekapan harian ~

HONOR MagicBook 15 mempunyai bateri kapasiti sebanyak 56 Wh yang terbina dalam, dapat menyokong pemutaran video 1080p sehingga 10.5 jam setelah pengisian penuh, jadi pengguna pasti dapat menikmati pengalaman filem, muzik dan video tanpa gangguan sepanjang hari. Pengecas pantas 65W yang disertakan dengan kotak hanya 200g sahaja dan dapat mengecas komputer riba dari 0% hingga 53% dalam masa 30 minit. Selain itu, pengecas ini juga menyokong pengecasan terbalik walaupun digunakan untuk mengecas telefon.

Fungsi kolaborasi multi-skrin HONOR MagicBook yang eksklusif sememangnya sangat diperlukan, terutamanya fungsi kolaborasi multi-skrin HONOR MagicBook 15 yang telah dipertingkatkan. Apabila telefon HONOR disambungkan ke komputer riba, korang dapat mengoperasikan sehingga 3 aplikasi pada masa yang sama dengan mudah, langsung tidak perlu mengangkat telefon untuk beroperasinya, memang mudah! Walaupun dalam proses bermain permainan, korang juga dapat menukar tetingkap dengan lancar.

Yang perlu disebutkan bahawa HONOR MagicBook 15 menyokong fungsi membuka kunci dengan cap jari. Korang hanya perlu memasukkan data cap jari pada butang kuasa untuk membuka kunci komputer riba dengan lebih cepat dan selamat. Privasi korang juga dapat dilindungi dengan betul, dan korang langsung tidak perlu menunggunya untuk membuka komputer riba lagi.

Dari segi kesan bunyi, HONOR MagicBook 15 dilengkapi dengan pembesar suara maya yang terdiri daripada pembesar suara dwi 2W untuk mencapai kesan audio suara di sekeliling korang. Komputer riba ini juga menyokong 5.1 suara berbilang saluran dan empat mod audio, termasuk muzik, permainan, filem dan panggilan, memang dapat memberi pengalaman audio yang mendalam sama ada untuk kerja atau hiburan.

Semasa pendemik ini, bekerja di rumah memang memerlukan peranti komputer riba yang tahan lama dan praktikal. Setelah admin mencuba HONOR MagicBook 15, admin rasa peranti ini sangat berkesan dengan mod pelindung mata. Bagi korang yang perlu menghadap skrin komputer dalam jangka masa yang lama, fungsi ini pasti dapat memainkan peranan yang penting, bukan sahaja melindungi mata korang, bahkan juga dapat menyesuaikan mod mengikut kesukaan sendiri. Sudah tentu, prestasi keseluruhan komputer riba ini lebih kuat daripada generasi sebelumnya, pelbagai fungsi yang disebut oleh admin di atas, semuanya dapat membantu korang dalam kerja atau kehidupan seharian!

Harga yang dicadangkan HONOR MagicBook 15 ialah RM3699. Korang yang berminat boleh membelinya melalui kedai flagship HONOR dalam Lazada atau Shopee, atau pergi ke kedai HONOR. Korang yang membeli HONOR MagicBook 15 juga boleh mendapat hadiah bernilai lebih dari RM300, termasuk tetikus Bluetooth tanpa wayar, beg galas komputer riba HONOR dan kotak hadiah HONOR.


Nora Danish Dedahkan Peranti Selfie Terbaru OPPO, F1s

OPPO Malaysia mengesahkan akan melancarkan smartphone selfie terbarunya, F1s pada bulan Ogos ini di Malaysia. Seperti dua model sebelum ini, Nora Danish telah terpilih sebagai duta mereka. OPPO Malaysia telah memuat naik video iklan, di mana Nora Danish telah berkongsi bagaimana menggunakan kamera selfie OPPO F1s agar sentiasa kelihatan menawan.

Bagaimanapun, tiada maklumat mengenai spesifikasi smartphone ini, melainkan kamera untuk penggambaran selfie beresolusi 16 Megapiksel sahaja. Dari segi rekaan, ia mirip seperti OPPO F1 Plus, di mana butang Home bertindak sebagai pengimbas cap jari pantas.

Menerusi Facebook OPPO Malaysia , ia telah melantik 4 orang duta selfie untuk pelancaran OPPO F1s yang akan datang. Selain Nora Danish, dua orang lagi yang telah diumumkan adalah JC Chee dan juga Min Chen. Duta ke-4 masih menjadi rahsia, mungkinkah Ayda Jebat yang juga salah seorang duta OPPO?

Adakah OPPO F1s akan lebih hebat berbanding F1 Plus, dan berapakah harganya? Kepada peminat selfie, sama-sama nantikan pelancaran rasminya di Malaysia pada 10 Ogos 2016.

Save the date! 🙂


OnePlus 8T Bakal Dihadirkan Dengan Pengecasan Super Warp 65W?

Ada sesuatu yang menarik mengenai peranti OnePlus 8T apabila ia dikhabarkan bakal ditampilkan dengan Super Warp 65W.

MEnurut laporan daripada GSMaren, maklumat tertiris di tersebut, berkemungkinan terdapat juga versi ICe Blue.

Sejauh manakah kesahihannya belum dapat dipastikan. Jadi, sama-sama kita nantikan!!


Celcom Menyediakan Tawaran Menarik Sempena Bulan Ramadan Ini

Celcom hari ini menyambut kedatangan Bulan Ramadan dengan memberi sebanyak mungkin ganjaran hebat kepada pengguna pascabayar dan juga prabayar. Hari Raya Aidilfitri yang bakal tiba, lebih meriah jika anda memiliki telefon pintar baharu dengan Program Ansuran Telefon Terbesar – EasyPhone™, dengan itu, Celcom menawarkan harga serendah RM25 sebulan untuk sebuah telefon pintar terkini dan pelanggan juga boleh memilih lebih daripada 20 telefon pintar termasuk model tekini Samsung Galaxy S8, Huawei P10 dan iPhone 7 (PRODUCT) RED.

Pelanggan yang berminat boleh melanggan FIRST™ GOLD PLUS with GBshare dengan komitmen RM194 untuk 44GB sebulan atau FIRST™ PLATINUM with GBshare dengan komitmen RM246 untuk 64GB data Internet sebulan atau komitmen RM390 untuk 70GB data Internet sebulan. Tawaran ini juga melayakkan pelanggan untuk memiliki tiga telefon pintar dengan harga yang rendah.

Zalman Aefendy, Ketua Pegawai Pemasaran Celcom Axiata Berhad berkata bulan-bulan istimewa ini adalah waktu untuk berkongsi, dengan itu Xpax akan menawarkan pelanggan dengan 3 pilihan HADIAH RAYA, dengan setiap pembelian Pelan Internet Bulanan Xpax pelanggan boleh menikmati Panggilan Tanpa Had Mingguan kepada 10 teman ke semua rangkaian, nilai tambahan 10GB Internet Lewat Malam Mingguan, atau baucar Lazada bernilai RM10.

Tambahan pula, pelanggan Xpax juga ditawarkan kuota dua kali ganda sehingga 20GB bagi Internet Lewat Malam, Facebook dan Video Walla apabila pelanggan membeli nilai tambah melalui aplikasi Xpax. Bukan itu sahaja, Celcom juga memberikan WhatsApp dan WeChat PERCUMA tanpa had kepada semua pelanggan FIRST™ dan Xpax bagi membolehkan pelanggan menikmati Hari Raya dengan lebih bermakna.

Di samping itu, Celcom menambah ganjaran dengan adanya ‘Ole-Ole’ di mana pelanggan boleh menghantar hadiah serendah RM1 atau sehingga RM20 baucar membeli belah. Menggunakan slogan Mak Kata, iaitu kata-kata nasihat dan pesanan daripada ibu kita, Celcom ingin mencipta hubungan yang lebih baik antara ibu dan anak dengan berkongsi ganjaran bersama-sama.


Aplikasi Carpit, Memudahkan Pengguna Menyelenggara Tayar Dengan Pantas

Jika sebelum ini anda mengambil masa untuk ke pusat servis tayar untuk bertanyakan harga atau menunggu giliran, kini dengan Carpit anda tidak perlu lagi menunggu lama atau mengambil masa bertanyakan harga di setiap kedai.

Aplikasi Carpit ini memudahkan anda dengan pilihan servis atau menukar ganti tayar serta penjajaran imbangan tayar dengan harga yang berbaloi. Selepas memuat turun aplikasi Carpit, anda perlu memasukkan pengenalan diri dan maklumat tayar kenderaan anda seperti saiz tayar, nombor pendaftaran kenderaan dan jenis kenderaan.

Selepas memasukkan semua maklumat, Carpit akan mencari kedai terpilih berdekatan dengan anda. Seterusnya Carpit akan menentukan harga untuk tayar, penjajaran imbangan tayar, cucian kereta dan kod diskaun jika ada. Pengguna hanya perlu membuat bayaran dengan kad kredit atau kad debit, selepas itu pengguna hanya perlu ke kedai yang dipilih dan membuat servis tersebut.

Aplikasi ini boleh dimuat turun di Android dan iOS.


IFA 2018 : Acer Swift 5, Laptop 15 Inci Paling Ringan Di Dunia

Di acara IFA 2018 yang berlangsung di Berlin , Acer memperkenalkan pelbagai komputer riba dan monitor baru termasuklah Acer Swift 5 yang dipertingkatkan secara radikal.

Acer Swift 5 (SF515-51T) hadir dengan bersaiz 15.6 inci pada resolusi Full HD dan berat kurang daripada 1 kilogram seterusnya menjadi komputer riba 15 inci yang paling ringan di dunia.

Acer Swift 5 dibina menggunakan aloi magnesium-lithium yang menjadikan ia kuat dan ringan. Selain itu, ia juga dilengkapi dengan pemproses Intel Core i7 dan i5 generasi ke-8, memori DDR4 sebanyak 8GB dan juga storan SSD yang cukup pantas.

Pada masa sama, siri komputer riba Acer Swift 3 juga telah disegarkan dengan paparan 13.3 dan 14 inci yang datang dengan bilah lebih langsing menjadikan peranti lebih bergaya.

Acer Swift 3 dilengkapi dengan siri CPU Intel Core generasi kelapan bersama-sama ciri yang membolehkannya disambungkan ke internet menggunakan sambungan 4G/LTE.


Mario Kart Tour Bakal Dilancarkan 25 September ini!!!

Peminat permainan Mario pasti teruja mendengar berita ini!!! Permainan Mario Kart Tour yang merupakan sebuah permainan mudah alih ini bakal dikeluarkan pagi peranti IOS dan Android.

Ketersediaan permainan ini bermula dari 25 September 2019. Perkara ini telah diumumkan oleh Nintendo. Ketika pengumumkan tersebut, mereka turut melancarkan akaun rasmi Twitter milik mereka.

Buat yang tidak sabar untuk memuat turun permainan ini, jangan bimbang!! Anda boleh terus memuat turun permainan ini sejurus selepas ia dilancarkan dengan pra daftar permainan tersebut di Play Store dan App Store.

Sebelum ini, permainan ini ditunda dari bulan Mac ke bulan September ini.

Artikel Berkaitan:


Mozilla Bakal Tawar Sejumlah Perkhidmatan Berbayar Oktober ini?

Mozilla yang terkenal dengan integrasi enjn cariannya kini memacu ke hadapan apabila bakal menawarkan lebih banyak penawaran yang mana ia akan meningkatkan pendapatan mereka.

Menurut Mozilla dalam satu wawancara menyatakan bahawa mereka akan menawarkan sejumlah perkhidmatan berbayar kepada pengguna tidak lama lagi. Ia bakal diperkenalkan seawal Oktober ini.

Antara perkhidmatan berbayar yang ditawarkan adalah storan awan yang lebih selamat dan peribadi serta sokongan VPN berbayar yang mana ia merupakan langganan bulanan.

Selain Firefox, Mozilla turut menawarkan perkhidmatan menerusi Pocket. Dikhabarkan, Mozilla bakal berkongsi lebih terperinci tentang hal ini pada Oktober nanti. Jadi, sama-sama kita nantikan!


Pemilik Nexus Menikmati Muat Naik Gambar Kualiti Asal

Tahukah anda bahawa kebanyakan servis cloud memampatkan gambar anda sebelum ia memuat naik fail tersebut ke dalam sistem storan mereka, ini dilakukan atas pelbagai sebab, antaranya adalah menjimatkan ruang storan dan bagi menjimatkan data Internet anda apabila anda mengakses semula fail tersebut.

Namun tidak semua pengguna suka apabila fail gambar mereka dimampatkan, ini kerana kualiti gambar akan sedikit terjejas. Tetapi ada berita baik sekiranya anda seorang pemilik peranti Nexus, Google mengumumkan bahawa gambar dalam kualiti asal akan dimuat naik dari peranti model Nexus ke dalam sistem Google Photos

Sebelum ini gambar yang lebih besar daripada 16 Megapiksel dan video yang lebih besar daripada 1080p perlu dikecilkan terlebih dahulu untuk muat naik tanpa had. Ini mungkin sahaja menjadi salah satu sebab untuk mempertimbangkan mengapa Nexus harus menjadi peranti milik anda seterusnya.


PUBG Mobile Catat Kutipan Kira-Kira RM604 Juta!! – Paling Tinggi Bulan Disember

PUBG Mobile sememangnya permainan yang sangat popular di seluruh dunia. Jadi tidak hairanlah, permainan ini mencatatkan jumlah pendapatan tertinggi bagi bulan lalu menurut Sensor Tower.

PUBG Mobile memperlihatkan berjaya mengutip USD 148 juta (kira-kira RM604 juta). Berada di tangga kedua adalah Arena Of Valor yang mencatatkan kutipan sebanyak USD 139 juta (kira-kira RM139 juta).

Musim 11 baru sahaja bermula dan pastinya kita bakal menantikan sejauh mana kutipan permainan ini. Sama-sama kita nantikan!

Artikel Berkaitan:


Peranti Berkamera Unik vivo S1 Pro Akan Diperkenalkan Pada 3 Disember 2019

vivo S5 baru sahaja diperkenalkan di pasaran China minggu lepas, kini pasaran Malaysia juga akan melancarkan sebuah peranti baharu dari siri S yang mempunyai reka bentuk seakan vivo S5, tetapi dengan penamaan yang berlainan iaitu vivo S1 Pro pada 3 Disember ini.

vivo S1 Pro mempunyai rekaan yang menonjol, bukan sahaja pada penggunaan warna yang elegan bahkan reka bentuk kamera yang juga sangat unik berbentuk seperti berlian. Ruangan sini akan diduduki oleh lensa utama 48MP, bersama 8MP ultra wide-angle, 5MP depth dan 2MP macro.

Pada paparan skrin bersaiz 6.38” AMOLED FHD+ hadir bersama kamera swafoto 32MP, dikuasakan cip pemproses Snapdragon 665, 8GB RAM dan 128GB ROM. Bateri yang dipadankan pada kerangka ini adalah 4,500mAh dengan sokongan pengecasan pantas 18W.

Kalau anda berminat pada siri S terbaru ini, haruslah ikuti laporan selanjutnya dari kami ya~


Pasukan Lotac Dan Asbol Rangkul Kejuaraan Asia Pacific Predator League 2019

Pertandingan gaming bertaraf dunia terbesar di rantau ini, Asia Pacific Predator League 2019 yang dianjurkan oleh Acer telah tiba ke penghujung apabila menyaksikan pasukan daripada Lotac telah mengalahkan pasukan HighGround dalam perlawanan yang memakan masa selama 4 jam.

Pasukan Lotac yang terdiri daripada YamateH, Ohaiyo, Raven, Eyyou dan ChYuan dinobatkan sebagai juara setelah mendapat tentangan yang hebat daripada para pesaing sejak dari mula lagi sebelum berjaya meloloskan diri ke pusingan akhir.

Turut serta dalam majlis tersebut ialah Pasukan Asbol yang telah memenangi pertandingan bagi acara PlayerUnknown’s Battlegrounds (PUBG) Malaysia yang dijalankan pada 28 Oktober 2018. Pasukan Asbol terdiri daripada Esdcorex, Bladee, Reignzera dan Hahagus menang dengan mata 3935.

Pasukan Lotac dan Asbol masing-masing menerima hadiah berupa wang tunai berjumlah M25,000 dan RM15,000. Sebagai tambahan kepada aksesori Predator yang bernilai RM6,500.

Kedua-dua pasukan tersebut berjaya menempah slot ke bangkok bagi menentang 15 lagi pasukan dari negara antaranya Australia, China, Hong Kong, India, Indonesia, Macau, Myanmar, Japan, Korea, Singapore, Philippines, Sri Lanka, Thailand, Taiwan dan Vietnam bagi berpeluang memenangi USD400,000 yang bakal di hos kan oleh Acer Thailand.

Sementara itu, pasukan HighGround (DOTA2) yang dianggotai oleh MozuN, CandyLoon, LaNcE, DDZ dan FelixCiao8 yang mendapat tempat kedua tidak pulang dengan tangan kosong apabila membawa pulang wang tunai berjumlah RM10,000 dan hadiah lain yang berjumlah RM2,000.

Bagi tempat kedua bagi pertandingan PUBG pula disandang oleh Golden King Army yang mana mereka telah memenangi hadiah berupa wang tunai berjumlah RM5,000 dan aksesori predator bernilai RM1,500 .

Seramai 153 pasukan menyertai pertandingan PUBG manakala sebanyai 192 pasukan telah menyertai pertandingan Dota 2. Daripada jumlah ini, hanya 16 pasukan DOTA2 yang boleh marah kepusingan seterusnya yang akan menentang sesama sendiri di Asia Pacific Predator League 2019 – Malaysian Final yang mana akan mengagumkan orang ramai selama 3 haridi sebuah pusat beli belah terkemuka. Perlawanan-perlawanan tersebut boleh ditonton secara online di Facebook Acer Malaysia, Facebook E-Sukan , Facebook MET Malaysia. Anda juga boleh melayari laman sesawang  Mineski Malaysia Twitch dengan klik di sini.

Dalam pada itu, Pengarah Perniagaan dan Produk Pengguna Acer Sales & Services Sdn Bhd, Johnson Seet berkata ia merupakan sebuah pertandingan akhir yang sangat menerujakan dengan aksi yang dipamerkan oleh pasukan-pasukan yang berjaya mara kepusingan akhir.

” Ia merupakan acara akhir yang sangat menaruk kerana perlawanan yang dipamerkan adalah sangat sengit. Prestasi pasukan yang berjaya meloloskan diri ke acara akhir sangat bagus yang menunjukkan bahawa perkembangan dunia gaming di Malaysia.

“Acer sangat aktif membantu memupuk perkembangan dunia gaming dan eSport di malaysia dari tahun 2014 lagi yang menaja pasukan dan memberi sokongan terhadap pertandingan eSport yang dilaksanakan di Malaysia. Penganjuran pertandingan ini menunjukkan betapa komited dalam memajukan eSport di malaysia.

Pasukan yang berentap pada pertandingan ini menggunakan Acer Nitro 50 desktops yang dipadankan dengan monitor Acer XF250Q. Acer Nitro 50 desktop ini dikuasakan oleh 8th Gen Intel ® Core TM i7 processor, 8GB DDR4 RAM dan dilengkapi dengan NVIDIA ® GeForce ® GTX 1060 untuk pengalaman bermain gamin yang menakjubkan. Manakala Acer XF250Q pula ialah monitor bersaiz 25 inci HD penuh1080p dengan kadar refresh rate adalah 240Hz.

Bagi mendapatkan maklumat lanjut, sila layari laman sesawang Predator League.

Baca juga:


vivo V17 kini Rasmi – Beri Imej Terbaik Menerusi Lensa 48MP & Dijual Pada Harga RM1,699

Menghampiri penghujung tahun 2019, namun vivo tidak memperlahankan langkahnya apabila telah merasmikan satu lagi peranti baharu yang dikenali sebagai vivo V17. Hadir dengan 2 varian warna iaitu Crystal White dan Admiral Blue, ia bakal dijual pada harga RM1,699 bermula 21 Disember 2019.

vivo V17 tampil dengan skrin yang sangat baik iaitu 6.44″ FHD+ Super AMOLED Ultra O Screen, nyata mampu memberikan tontonan terbaik kepada pengguna kerana kamera swafoto bersaiz kecil hanya terletak di sisi atas kanan.

Teknologi pengimbas cap jari pada skrin (In-Display Fingerprint Scanning) turut disokong pada V17, dengan ketumpatan piksel cap jari yang lebih tinggi dan algoritma yang lebih canggih, ia membolehkan pengguna menyahkunci peranti dengan lebih selamat dan mudah.

Bukan itu sahaja, ia turut dikuasakan oleh Qualcomm Snapdragon 675 AIE Octa-core dan dipadankan dengan aspek memori 8GB RAM + 256GB ROM, sekaligus menjanjikan prestasi terbaik dalam kelasnya.

vivo V17 menggunakan FunTouch OS 9.2 (berdasarkan Android 9), dibekalkan bateri berkapasiti 4,500mAh dengan sokongan Dual-Engine Fast Charging yang mana membawa ketahanan yang lebih tinggi bahkan pengecasan yang lebih pantas menggunakan port USB-C.

Tambahan menarik, vivo V17 juga hadir dengan sokongan ciri Ultra Game Mode yang mana ia mampu menawarkan pengalaman permainan yang cukup baik tanpa diganggu oleh notifikasi. Ciri-ciri menarik yang lain termasuk juga Multi-Turbo dan “Voice Changer”, kedua-duanya memastikan pemain dapat menikmati prestasi permainan pada tahap tertinggi.

Kamera vivo V17 sangat baik dihadirkan dengan AI kuad kamera utama 48MP (f/1.8) + 8MP Super Wide-Angle (f/2.2) + 2MP Macro (f/2.4) + 2MP Bokeh (f/2.4), manakala kamera swafoto adalah 32MP (f/2.45).

Bagi melengkapkan lagi pilihan penggambaran yang lebih profesional, V17 juga menawarkan mod ciri “Super Night Mode” dan “Super Night Selfie” bagi meningkatkan lagi hasil penggambaran yang lebih jelas tanpa menjejaskan kualiti gambar pada waktu malam.

Pra-tempahan boleh dibuat melalui vivo Official Store mulai hari ini, setiap penempahan akan mendapat baucar bernilai RM50 dan hadiah misteri lagi. Jualan pertama akan bermula 21 Disember, di semua kedai sah vivo dan vivo Official Store.


Techstars Lancar Acara Startup Weekend Dalam Talian Global Sasar Perangi COVID-19

Seruan kepada pencipta, penginovasi dan pemaju dari seluruh dunia untuk berkumpul bersama bagi menangani isu-isu berkaitan virus dalam siri yang pertama seumpamanya dianjurkan di lebih 60 negara

BOULDER, Colorado, 4 April 2020 /PRNewswire/ — Techstars, platform global untuk pelaburan dan inovasi, hari ini mengumumkan pelancaran Startup Weekend Dalam Talian Global yang pertama seumpamanya, “Unite to Fight COVID-19.” (“Bersatu Lawan COVID-19“). Syarikat menyeru sesiapa sahaja yang mempunyai idea atau keinginan untuk membantu. Perserta akan bekerjasama dari rumah bersama peserta-peserta lain di negara mereka, meluangkan waktu hujung minggu mereka bagi menangani cabaran yang dibawa oleh pandemik ini.

Pemimpin masyarakat dari lebih 60 negara telah berjanji untuk meluangkan masa mereka bagi membantu menganjurkan acara ini, yang akan memberi tumpuan bagi membangunkan penyelesaian berkaitan COVID-19 yang unik untuk setiap negara. Setiap Startup Weekend dalam talian akan dijalankan pada peringkat negara, dengan sokongan daripada kakitangan mahupun sukarelawan Techstars. Semasa berlangsungnya acara dalam talian secara langsung ini, penginovasi, pemaju, pencipta dan ramai lagi akan berkumpul bersama bagi membangunkan prototaip yang dapat menyelesaikan beberapa cabaran terbesar yang ditimbulkan oleh pandemik ini.

“Startup Weekend sentiasa menjadi peluang yang hebat buat usahawan dan syarikat baharu bagi memperhalusi idea mereka dan mendapat pendedahan kepada kolaborator, pelabur dan penaja. Ia benar-benar jelas buat kami bahawa kami dapat mengaplikasikan model yang sama ini bagi menangani banyak cabaran yang dihadapi oleh kita semua akibat daripada pandemik COVID-19,” kata David Brown, Pengasas Bersama dan Ketua Pegawai Eksekutif Techstars. “Kami dengan serta merta menggerakkan pendekatan kami untuk program Startup Weekend bagi menghimpunkan ratusan, namun harapnya ribuan orang bagi mencipta penyelesaian untuk beberapa masalah yang timbul akibat daripada krisis ini. Kami telahpun mendapat sokongan yang luar biasa dan berharap agar sukarelawan akan dapat melihat apa yang kami lakukan dan mendaftar untuk menyertai kami.”

Sebanyak dua puluh pasukan dari seluruh dunia akan dipilih untuk terus mengambil bahagian dalam pengalaman Techstars Innovation Bootcamp.

Sesiapa yang berminat untuk menyertai acara negara tempatan mereka sebagai peserta, mentor, penaja atau sukarelawan untuk pasukan penganjur, sila lengkapkan borang ini. Dapatkan perkembangan terkini dan lihat negara-negara yang telahpun mendaftar di sini.

Sejak wabak COVID-19 mula memberi kesan kepada masyarakat seluruh dunia, Techstars telah melakukan pelbagai perubahan ke atas pemprograman dan penglibatan komuniti untuk memastikan orang ramai selamat dan masih terus menyokong syarikat baharu dan penginovasi pada waktu dengan keperluan yang besar ini. Ketahui lebih lanjut mengenai usaha oleh Techstars dan dapatkan sumber dan juga perspektif di techstars.com/covid.

Latar Belakang TechstarsTechstars ialah platform global untuk pelaburan dan inovasi. Pengasas Techstars berhubung dengan usahawan, pakar, mentor, alumni, pelabur, pemimpin komuniti dan syarikat lain untuk mengembangkan syarikat mereka. Techstars mengendalikan tiga bahagian: Techstars Startup Programs, Techstars Mentorship-Driven Accelerator Programs dan Techstars Corporate Innovation Partnerships. Portfolio pemecut Techstars melibatkan lebih daripada 1,900 syarikat dengan pemodalan pasaran sebanyak lebih $26 Bilion. www.techstars.com

Logo – https://mma.prnewswire.com/media/897891/Techstars_Logo.jpg

Keywords:  Computer Software Computer/Electronics Health Care/Hospital Infectious Disease Control Multimedia/Online/Internet Future Events

Source: PRNEWSWIRE


Siri iPhone 12 Bakal Dilancarkan 13 Oktober Ini!!!!

Berita baik buat semua peminat iPhone apabila Apple telah mengumumkan bahawa akan melancarkan siri iPhone 12 Pada13 Oktober.

Bertemakan Hi, Speed, perlancaran siri iphone 12 ini bakal hadir dengan spesifikasi yang menakjubkan bagi kestiap model.

Pelancaran ini akan dibawakan secara langsung dari Apple Park. Jadi, sama-sama kita nantikan!!!